Bukedde Online - Weekwate bino laavu ekunyumire mu 2014\nBaze yaganza mukwano gwange\nNga bwe guli omwaka omupya, bangi bye bapulaninga mu nsonga z’omukwano. Omwaka oguwedde abamu ku bakyala baafuna ebiwundu ku mitima olw’ebintu bye bataafuna oba obuvunaanyizibwa bwe bataatuukiriza.\nBw’oba nga munno alina engeri gye yakunyiizaamu, kola bino omukwano gwammwe gugende mu maaso.\n1 Weewale okwesasuza. Bangi bagudde mu buzibu olw’okwagala okulaga nti naye tannyingirwa mu ttooke. Oluusi basibira na Luzira olw’ekikola kino. Buli kintu kikwate mpola.\n2 Weewe emirembe: Abakyala bangi beemalako emirembe olwa baganzi baabwe bye baba basobezza. Teri mu nsi alikuwa mirembe okuggyako gwe kennyini. 3 Manya nti teri kitaggwa n’ekyo ky’oyitamu kijja kutuuka kiggwe.\n4 Oluusi embeera yo oyinza okugiyitiramu munno gwe weesiga okusinga w’ogyeterekera ku mutima. Kijja kukunyiga weesange ng’olinga ali wekka mu nsi. Buli lwo kigabana ne munno weesanga ng’obusungu bukkakkanye.\n5 Okwogera ku kiba kikunyiiziza ne munno ne bw’oba ng’onyiize nnyo, Buli lw’obuubuuka n’oyomba munno oyongera kumutgoba.\n6 Oluusi abakyala abamu bakola ensobi ne banjala ensoga zaabwe mu baana. Buli munno lw’oyanika obuzina bwe mu baana tebalimuwa kitiibwa lwa nsonga anti naawe tokimuwadde. Esonga zammwe muzimalire mu kisenge. Abamu babalumba gye bakolera, mu kubbo ekitali kituufu.\n7 Bulijjo tulowooza nti omuntu gwe wasisikana mu bukulu alina okukuyisa nga bwe yakusisikana. Buli mukyala olina okumanya nti gw’ossaamu ebbugumu mu mukwano gwammwe. Manya wa w’okoma era munno tomulunda nga mbuzi. Ky’otolabye tekikumalaako mirembe, ky’owulidde kiwe ebiseera bitono ddala era omanye nti omwami wo si malayika, wabula muntu nga ggwe era asobya.\n8 Abakyala oba abawala si kya tteeka nti balo oba muganzi wo y’alina okukutwala awutu. Naawe oyinza okweteekamu ssente ne weesanyusaamu nga ggwe mu buvunaanyizibwa. Era bw’olikikola ebintu by’okukuleka awaka ojja kulaba nga tebikyakuluma. Osobola okulya ku ze weekoledde.\n9 Sigaanyi munno ayinza okuba ng’akunyiiza naye waliwo ebirungi by’akukoledde. Buli lw’owulira obusungu tunulamu omwami oyo by’akukoledde ebirungi. Abakyala abasinga anyiiga nnyo olw’ebibi omwami by’amukoledde ne yeerabira ebirungi by’amutuusizako.\n10 Tunuulira nnyo ebintu ebizimba gwe n’abaana oba n’obulamu bwo nga tonnasalawo kukola ky’otegese kukola.\nOluusi abakyala oba abawala basalirawo mu busungu ate ne yejjusa oluvanyuma ng’ate tekyalina kya kuzza oba okukola.\nFfuba nnyo okukolera okubeera awamu ne munno okusinga okwawukana kubanga ku nsi tolisanga muntu alina buli kimu ky’oyagala.


Bukedde Online - Engeri meekaapu ne tekinologiya gye bikyusa endabika y’abakazi\nEngeri meekaapu ne tekinologiya gye bikyusa endabika y’abakazi\nEngeri abazimba n’abapangisa gye bagenda...\nEngeri gy’oyambala olugoye olw'amayinja n’onyuma...\nOMUSAJJA bw’akukwananga n’atandikira ku kya kukusaba kugenda ku bbiici muwuge oba ekidiba ekiwugirwamu, guma.\nJuliana ng'alina Makeup\nBya JOSEPHAT SSEGUYA NE MARTIN NDIJJO\nAba tayagala kukusobyako nandiki okulaba ku bwereere bwo wabula aba ayagala ‘meekaapu’ yenna gwe weekubye nga weewunda, asangukireko mu mazzi akulabe nga teweekyusizzakyusizza asalewo mangu.\nEno kati efuuse enkwana empya wadde ng’abalala baba na bigendererwa birala omuli okubeeyambulirako naye ng’ekigendererwa ekisinga eri abantu abanoonya ababeezi abokuwasa kwe kusalawo ng’asoose kukulabako.\nJulina nga talina makeup\nNaye no munnange tobanenya nnyo, ggwe ate abakyala b’ennaku zino bangi ekintu bakitadde ku mutendera mulala, ogw’okwekolako ne beebyula n’olaba omuntu omweru ate nga si bwe kiri ggwe ate abalala baafuuse na ba pinki!\nMu bufunze omukazi w’ennaku zino bw’abeera omulungi nga si wa ‘meekaapu’, oyo aba mulungi ddala.\nAte no tebakyali ku kwewunda kwokka wabula singa omukyala akuweereza ekifaananyi n’akugamba nti bw’atyo bw’alabika, teweeyibaala nti onoomusanga maaso ku maaso n’omutegeera, nedda ssebo.\nWaliwo tekinologiya eyaggyiddwaako engalo ng’atukuza ekifaananyi ky’omuntu mu lukuba lumu n’amuggyamu embalabe, obusundosundo, omuddugavu n’amunyungukamu ate omweru n’akirako omucootala.\nIrene Namatovu nga teyeekozeeko, ate ku ddyo ng’awedde okuyooyootebwa.\nEssimu ez’omulembe eza ‘smart phone’ ennaku zino nnyingi zikikola, kkamera ez’ebbeeyi era ky’ova olaba ng’osanga omukozi wa ttivvi ng’alabika bulungi okusinga bw’omulaba maaso ku maaso.\nAbamu tekinologiya ono abazza na buto.\nBw’eba si kkamera, agenda mu situdiyo ez’omulembe mu Kampala ne bakola kye bayita ‘brushing’ oba okukiyisaako bulaasi ne kitemagana ne bamuggyamu awaakyama wonna n’olaba amata ag’e Kenya agatafa!\nAbamu ku bakyasinze okwettanira enkola y’okwebyuma ne balabika bulungi okusukka bwe balabika be bayimbi abakyala.\nOmuyimbi bw’alabika mu vidiyo y’oluyimba, aba ayawukana emirundi nga 90 ku 100 bw’alabika maaso ku maaso.\nAngella Kalule nga teyeekubye meekaapu (ku kkono), ate ku ddyo ng’ayaka\nKy’ova olaba nga kizibu nnyo oba tekisoboka, kukukkiriza omukube ekifaananyi nga teyeekozeeko ate ne bw’okikuba, tomuviira nga tasoose kukiraba akakase nti ekizigo kye oba kiyite ekiwaani nti kivuddeyo bulungi.\nLeero tukuleetedde abamu ku bayimbi bwe babeera bafaanana nga tebanneekubako kizigo ne bwe baba balabika nga bamaze okukyekuba.


Amateeka g'ebidduka amanafu ge gawaga baddereeva...\nAbatuuze e Lwengo balumirizza bannaddiini...\nAbabaka beewuunyizza lipooti eyakolebwa omubalirizi w’ebitabo bya Gavument mu 2006 okutegeeza nti nga July 25, 2014 kwe baggalira Global Trust Bank era kwe baagiguliza bbanka ya DFCU.\nAba Bbanka Enkulu baabasabye okuleeta ebiwandiiko ebiraga engeri gye baatundamu bbanka n’engeri gye baatuuka okusalawo nti DFCU ye yali esinze endala bwe baavuganya mu kugula nga tebabirina.\nYagasseeko nti tamanyi lwaki ofiisi y’omubalirizi wa Gavumenti tebaamutuukirako bwe baali babuuliriza ku by’okuggala Bbanka kuba mu kiseera ekyo yali akyali mukozi wa Bbanka Enkulu.\nEbigambo bye Katuntu yabijunguludde bwe yaleese ebbaluwa eraga olunaku abakozi ba ofiisi y’omubalirizi w’ebitabo bya Gavumenti we baasisinkanira aba Bbanka Enkulu ng’olukiiko Bagyenda yennyini ye yaluggulawo era n’alukubiriza.\nKatuntu yawaliriziddwa okuyimiriza olukiiko ng’obudde bulijjo kwe bannyukira tebunnatuuka n’alagira abakulira Bbanka Enkulu okunoonya ebiwandiiko byonna bye baabadde babasabye.\nAkakiiko era kaasabye aba Bbanka okuleeta omugatte gw’omuwendo gwa ssente zonna ze baakassa mu bbanka ezaggalwa.


GIWUNYE! Abasangiddwa mu bbaala nga benywegera bakwattiddwa, emikono gy'abasajja gisangiddwa munda mu vuvuzera, Mike abadde agyeeyo waaya - The Bridge Uganda\nPoliisi mu Kampala ekutte abantu abasukka mu 80 mu kikwekweeto ekikoleddwa, ku bantu abegumbulidde okuziimula amateeka wakati mu kulwanyisa Covid-19.\nAbantu 50 basangiddwa nga bali mu bbaala emanyikiddwa nga Garage e Ntinda era batwaliddwa ku Poliisi ez’enjawulo.\nAte 36 basangiddwa ku Levels Lounge e Kamwokya nga bali kunywa omuli abakyala 14 ssaako n’abasajja 22.\nAbamu ku bakwate, mu bbaala basangiddwa bali mu laavu ng’abamu balabiddwako nga bali mu kwenywegera.\nAbasajja abamu, basangiddwa ng’emikono, bagitadde mu sikaati z’abakyala ng’abakyala, bekola obusolosolo okulaga omukwano.\nOkusinzira kw’amyuka omwogezi wa Poliisi mu Kampala n’emirirwano Luke Owoyesigyire, abagiddwa e Kamwokya batwaliddwa ku Poliisi y’e Kiira.\nOwoyesigyire agamba nti ebikwekweeto bikyagenda mu maaso ku bantu abalina emputtu, abazimuula ebiragiro by’okulwanyisa Covid-19.\nMu kiseera kino bonna abakwattibwa, bakutwalibwa mu kkooti nga Poliisi bw’erinda, minisitule y’ebyensimbi, okuvaayo ne fayini ez’enjawulo ku bantu abakwattiddwa.


Bukedde Online - Katikkiro aweze okufafaagana n'abaatutte Kabaka mu kkooti\nKatikkiro aweze okufafaagana n'abaatutte Kabaka mu kkooti\nAbabbi basattiza ab'oku Container Village\nKATIKKIRO Charles Peter Mayiga aweze okufaafagana n’abantu abatandise okujolonga ekitiibwa nga Kabaka nga bamutwala mu kkooti ku nsonga z’okuwandiisa abantu ku ttaka nagamba nti tajja kubagumikkiriza.\nKatikkiro Charles Peter Mayiga aweze okufafaagana n'abo abaatwala Kabaka mu kkooti ku nsonga z'okuwandiisa abantu abali ku ttaka ly'Obwakabaka era n'avumirira ebikolwa bya poliisi omuli okutulugunya abantu wamu n'okutataganya emirimu gya kkooti. Yasinzidde mu Lutuula olusooka olw'olukiiko lwa Buganda olwa 24 e Bulange-Mmengo nga 22/8/2016.\nMayiga eyakangudde ku ddoboozi ng’akaatiriza ensonga eno yagambye nti “ Waliwo abatandise okutwesonsasonsaako nga batwala Kabaka mu kkooti nti talina kugaba liizi ku ttaka ly’Obwakabaka.\nEeh abange buli ttaka we liri terigabwako kyapa? Klezia erina ettaka egaba liizi n’abalala. Ye okugaba ekyapa nga kya liizi okukakasa obusenze bw’omuntu si kye kisingako. Bano tetujja kubatunuuliza kisa anti Omuganda agamba nti ennungu enkalirize ekisa,tewona.”\nBino abyogeredde mu Lutuula olusooka olw’Olukiiko lwa Buganda olw’omulundi ogwa 24 olutudde e Bulange- Mmengo leero ku Mmande nga lubiriziddwa Nelson Kawalya.\nKatikkiro okwogera bino kiddiridde Male Mabirizi ow’Ekkobe okuvaayo n’atwala Kabaka mu kkooti enkulu gye buvuddeko ng’agamba nti enkola y’okuwandiisa abantu abali ku ttaka ly’Obwakabaka, teri mu mateeka.\nKatikkiro Mayiga yayongedde n’asaba ababaka ba Palamenti naddala abava mu Buganda okusimbira ekkuuli ennongoosereza mu tteeka ly’ettaka erya 1998, Gavumenti eya wakati ly’eyagala okukola n’agamba nti gavumenti okugamba nti eyagala okutwala ettaka ly’abantu erikolereko wamu n’okuliwa Bamusigansimbi nga tesoose kutegeragana nabo wadde okubasasula kikyamu.\nâ€˜Anaasangibwa ngâ€™atundira ku luguudo waakukwatibwaâ€™\nBabagaanyi okutundira ku nguudo


Bukedde Online - Poliisi n'amagye byetondedde Eklezia\nBuchaman awaddeyo ebyambalo by'amagye\nAdded 21st October 2020\nKasingye ng'akwasa Omusumba Jjumba masiki.\nPOLIISI n'amagye byetondedde Omusumba w'e Masaka eyawummula John Baptist Kaggwa (mu kifaananyi ku ddyo) olw'okukuba ttiyaggaasi eyagootaanyizza emikolo ng'akulembedde mmisa ku mikolo ew'Omutaka Kayiira.\nAbataka nga banaaba mu maaso olwa ttiyaggaasi.\nIGP Okoth Ochola, yatumye AIGP Asan Kasigye ne boofiisa abalala okwabadde n'owa UPDF ne bagenda ow'Omusumba Kaggwa e Masaka ne bamwetondera. Omusumba Kaggwa baamusisinkanye n'Omusumba w'e Masaka aliko kati Serverus Jjumba.\nMu bubaka Ochola bwe yaweerezza yeebazizza Omusumba Kaggwa olw'okulaga eky'okulabirako ekirungi n'obukkakkamu bwe yayolesezza newankubadde nga poliisi y'ekitundu yakubye ttiyaggaasi eyasaasaanidde ku mukolo ne mu bantu abeetooloddewo, yasigadde akulembera omukolo mu bukkakkamu.\nOlwomukaaga lwa wiiki ewedde, Omutaka Fredrick Kasibante Kayiira e Mugulu mu Ssingo yategese omukolo ogw'okwebaza Katonda olwa Kabaka okumusiima n'aweereza ng'omukubiriza w'olukiiko lw'Abataka okumala emyaka mukaaga.\nAduumira poliisi e Mityana Alex Mwine Mukono yaduumidde abaserikale abaakubye ttiyaggaasi mu mmisa eyagumbuludde abantu abaabadde ku mukolo. Okukikola baasoose kutangira Bannabyabufuzi okutuuka ku mukolo guno kwe baabadde basuubira pulezidenti wa NUP Robert Kyagulanyi Ssentamu.\nE Mityana batandise okunoonya anaddira Kazimba mu bigere\nTamale alumirizza Tanga Odoi okulya enguzi\nOmukazi eyatomera bba n''amutta kkooti emugaanyi okweyimirirwa\nBamufumise ebiso mu loogi ne bamutta


Loodi Meeya yeyamye okuyambako mu kutumbula eddembe lya bannamawulire | Dembe FM 90.4\nLoodi Meeya yeyamye okuyambako mu kutumbula eddembe lya bannamawulire\nNga bannamawulire bagenda mu maaso nókujaguza olunaku lwabwe olwensi yonna olwa World Press Freedom Day, Loodi Meeya wa Kampala, Elias Lukwago,atendereza bannamawulire olwókwewaayo námagezi bweborese mu kuwereza eggwanga.\nMu kiwandiiko kyafulumiza Lukwago yeyamye okuyambako mu kukuuma nókutumbula eddembe lya bannamawulire basobole okukola egyabwe nga tewali abakuba ku mukono.\nEra asabye bannamawulire okwenganga okusomoozebwa kwebayitamu nga bokola emirimu omuli okukubwa emiggo, okusibwa nókutulugunyizibwa.\nYe ssabapoliisi Martins Okoth Ochola agamba nti wakukolagana ne bibiina bya mawulire omuli ekya editor’s guild, Human Right Network for Journalists, ne media council okulaba nti obukubagano wakati wabwe ne bannamawulire bunogerwa eddagala.\nBwabadde ayogerako ne bannamawulire e Naguru omwogezi wa poliisi mu ggwanga Fred Enanga agambye nti ssabapoliisi ababuulidde nti yadde nga ebigambo bingi ebikyabogerwako wabula wabadewo okukendera kwe misango egyokutulugunya bannamawulire.


Bukedde Online - Soma ku ngeri 'Coronvirus' gy'atadde ensi ku bunkenke n'ebiragiro amawanga ag'enjawulo bye gafulumizza\nSoma ku ngeri 'Coronvirus' gy'atadde ensi ku bunkenke n'ebiragiro amawanga ag'enjawulo bye gafulumizza\nMwana muwala gwe neesibako yandeka mu maziga\nEbibuga bikaze lwa ssennyiga omukambwe\nEMBEERA mu Yitale eyongedde okutabuka omuwendo gw’abakwatiddwa ssennyinga omukambwe (coronavirus/COVID- 19) ne bafa bwe guyisizza omuwendo gw’abo gwe kasse e China gye kaasooka era ng’omugatte awamu era gusinga abalina akawuka kano okwetoloola ensi yonna.\nOmusawo ng’atadde omu ku balwadde ku byumu mu ddwaaliro e Bergamo. Wansi keesi z’abafu mu ddwaaliro eryo.\nEmbeera olutuuse wano, kati magye ge gaayingiziddwaawo era ebimotoka by'ago bye bisomba emirambo okuva mu malwaliro naddala mu kitundu ky'essaza Lombardy okutwalibwa mu limbo endala mu bitundu ebirala okuva ezibadde ziziikibwamu okufunda.\nNewankubadde nga biri bwe bityo, wakyaliwo essuubi era Paapa akulembera Mmisa buli kiseera okusaba Katonda avvuunuse ensi eno ekirwadde kino ekikambwe nga n'abasawo bwe batakula emitwe okuzuula eddagala.\nEbyembi n'abasawo abakugu 5 we bwazibidde eggulo nga nabo bafudde ne baweza omugatte gw'abajanjabi abaakafa 13.\nWabula wadde biri bityo, abasawo baagambye nti weebali era beetegefu okukola kyonna ekisoboka okutaasa obulamu wadde bakizudde nga newankubadde omuwendo gw'ebitanda si muotono, abajjanjabi be batamala.\nOmukutu gwa Sky News gwafulumizza ebifaananyi ng'olaba abasawo bavuga obugaali obuliko abalwadde mu nkuubo z'ebitanda mu ddwaaliro erikubyeko nga tebalina we babateeka kyokka nga ne be batadde ku byuma ebibayamba okussa bayaayaana abasinga nga bakutte ku bifuba okulaga nti tebakyalina mukka gubamala era abamu wano we baatondokedde.\nOmukugu mu kukola ku balwadde be bateeka mu kasenge awali abayi ennyo Dr Lorenzo Grazioli mu ddwaaliro lya Paapa Giovanni XXII, yagambye nti ekiseera ky'amaze ng'ajjanjaba abayi ennyo mu busenge buno tabeerangako awo n'awulira ng'asobeddwa kubanga abadde abeera n'eddagala ly'abawa ne bawona.\n"Omulundi guno binsobedde kubanga tuliwo abakugu 100 naye baleeta omulwadde ne mumuteeka ku byuma n'omutunuulira nga ky'osobola okumuwa gwe mukka asse tewali kirala," Dr Lorenzo bwe yannyonnyodde.\nOmuwendo gw'abalwadde gulinnya e Yitale buli olukya okusinga mu bitundu ebirala byonna eby'ensi.\nKu Lwokusatu lwokka baalangirira abantu 475 abaafa mu ssaawa 24 zokka.\nWaddde embeera eri bweti, ku ntandikwa y'omwezi Gavumenti yasalawo abantu bonna obutava mu maka gaabwe era ng'omuntu okuva mu kitundu ekimu okudda mu kirala kimwetaaza lukusa lutongole okuva ku poliisi ate ng'ekikutambuza kya nsonga nnyo okugeza okugenda okugula ebyokulya n'okufuna eddagala mu maduuka agalitunda.\nEkiri mu mawanga ag'enjawulo\nSouth Africa: Yafulumizza ebiragiro ebikambwe ku basaasaanya amawulire ag'obulimba ku Coronavirus. Bakusiba emyezi mukaaga, okuwa engassi oba okukola ebibonerezo byombi.\nl Amerika: Pulezidenti Donald Trump addirizza obukwakkulizo bw'abali mu kunoonyereza ku ddagala eriyinza okuwonya, abakkirizza okukola mu bwangu nti basobola n'okubuuka emitendera egimu egibalwisa basobola okuzuula amangu eddagala eriwonya ekirwadde kino. Abantu obukadde 40 e California babalagidde basigale waka. Mu ngeri y'emu Dr. Anthony Fauci akulira US National Institute of Allergy and Infectious Diseases alabudde abavubuka nti bakomye okweyibaala balina okutwala ekirwadde kino nga kibi ekisobola okutta buli muntu.\nl China: Eggulo yategeezezza nti teyabaddeyo na balwadde bapya be yazudde era n'abo 39 be yafunye baavudde mu mawanga amalala ne babazuulira e China. Luno lwabadde lunaku Lwakubiri nga China tefunyeeyo bannansi bapya abakwatiddwa.\nl Buyindi: Katikkiro wa Buyindi Narendra Modi, yalagidde abakadde abasussa emyaka 80 okusigala nga beggalidde mu mayumba. Yabakuutidde okwewala olugambo n'amawulire agatakakasiddwa.\nl Bungereza: Eyise abasawo abaawummula 65,000 bakomewo ku mirimu bayambeko. Wabula eno, omuwala ow'emyaka 39 eyakwatiddwa ssennyiga ono alabudde abavubuka banne obutasaagira mu kulabula kubaweebwa era teyandyagadde bayite mu ky'aliko kati kubanga n'abavubuka kabakwatira ddala.\nBasudde obubizzi ku Palamenti nga buwandiikiddwaako Muhammad Nsereko ne Kato Lubwama\nNsereko ne Semuju Nganda batabuse


kabayekka • 3 years ago\nEkisanye okukolebwa mubwangu nga mwe abekanisa ababulira enjiri ya Isa Masiya eyamazima kwekufunira abantu ba Uganda welfare state. Kubanga abagagga abali munsi eno basobolera ddala okusasulira abaavu obuyambi bwebasaba buli budde nga nobukunkumuka obuggwa wansi wemeeza zabagagga, abaavu bano tebasobola nakubufuna. Kibi nyo, era Setani.\nMukulu Luwalira nkukakasa nti omuntu asabiriza atama. Era ne mukitabo ekitukuvu omuntu oyo mwali. Era kiruma nyo nti ate bweyaffa omusabiriza ono nagenda eri eyamutonda ate yagenda okutunula ebbali nga abagagga beyali asabiriza obukunkumuka obwaali bugwa wansi we meeza nga balya embaga zaabwe munsi, ate nga bali mumuliro gubokya okukamala. Bamukabira abawe kumazzi banywe nga enyonta ejula okubatta nabagamba nti banange nga nange sikyasobola kubatuukako nga bwekyaali munsi!\nTetuyinza kwelabira Abazunga abaleeta ebyeddiini zino enzungu. Bwebabulira nga enjiri nga bayita mumateeka gensi, ate nebaleeta wo amalwaliro, amasomero era nebyobufuzi nga babiyingiramu okulaba nga Abakkiriza baabwe baganyulwa mukufugibwa kwabebyobufuzi. Tuwulira nti nettaka eryawebwa amaddiini gano mu Buganda kyali kulaba nga ebitekebwa kumattaka gano biganyula abantu ba Buganda bonna so si kulitunda kukola sente nakugaggawaza abakulembeze bamaddiini gano!\nAbakristayo bandyagade okumanya ebisingako awo kukibiina ekibuulira enjiri ekikulemberwa Mr Muwonge. Teri mutuuze wa Uganda atamanyi babulizi banjiri mumakubo, mumakanisa gabwe agenjawulo, ekiro nemisana buli lunnaku. Era governmenti ababulizi benjiri bano ebawa charity ngabagisabye, nobutasasula musolo nga bakola emirimu gyabwe. Era abamu abatuuze ababulira enjiri bagagga nyo nga nebyemirimu egivaamu sente nebyomusolo okusasula mu Uganda Revenue Authority tebibatawanya nakamu era tebagala kumanya.


Bukedde Online - Kiikino ekitabula Butebi ne FreemanFreemanButebi\nMuk'omujaasi Abantu bye bagamba awambye mu...\nMutebi ku kkono ne Kiyimba Freeman ku ddyo\nOMUGAGGA Emmanuel Sembuusi Butebi ne basuubuzi banne omusanvu bwe bavunaanibwa ogw'okutiisatiisa omusuubuzi Freeman Kiyimba eggulo bazzeeyo ku poliisi ya CPS ne beeyanjula nga bwe baalagirwa.\nKyokka olugendo lwabamenyedde bwereere kuba baabadde basuubira okusisinkana Freeman ne munnamateeka we abataalabiseeko. Baalagiddwa okuddayo Olwokuna lwa wiiki ejja, kyokka ne baweebwa amagezi okukozesa amakubo g'okukkaanya okusobola okumalawo obutakkaanya obuliwo.\nButebi baasooka kuyitibwa ku Mmande ku CPS era baamala olunaku lulamba nga babaggyako sitatimenti era baabulako katono okusula mu kaduukulu. Katikkiro wa Buganda Charles Peter Mayiga eyabadde asuubirwa okutabaganya Butebi ne Freeman teyasobodde kubasisinkana, kyokka ng'entegeka zikolebwa okubasisinkana ekiseera kyonna era nga yabasabye ensonga okugira nga baziggyamu poliisi.\nBUTEBI NE FREEMAN ANI AYOGERA EKITUUFU KU BY'OBUDUUKA?\nEby'abagagga Emmanuel Ssembuusi Butebi ne Freeman Kiyimba ku by'okugabana amaduuka ku bizimbe ebiri ku ppaaka ya takisi empya bibuzaabuza. Butebi alumiriza nga bw'akyabanja amaduuka ge, kyokka ne Freeman alumiriza nti, alina nsonga ze ndala kuba amaduuka ge gaamuweebwa dda talina kyabanja.\nAbakulembeze ba 'New Park Lock Up Owners Association' abakulemberwa Kiyimba bagamba nti, Butebi yandiba ng'aliko birala bye yeenoonyeza. John Rogers Tusingize, amyuka ssentebe alumirizza Butebi obutaba mwesimbu ku nsonga z'amaduuka n'agamba nti amaduuka g'akaayanira baamuweerako dda ebyapa era talina kyabanja. Yagambye nti omulimu gw'okuzimba amaduuka gwatandika mu 2006 nga basaba KCC okubawa obuyinza obuddukanya ettaka kwe baali bakolera.\nAbantu bonna baawandiisibwa abaali ku ttaka nga bawera 1,200 era ng'ettaka baalisasulira obuwumbi bubiri n'ekitundu. Buli musuubuzi yasasula 500,000/- ez'obwammemba kuno kwe baagatta n'okusasula ssente endala nga bagoba okufuna liizi. Edduuka eddene lyali lisasula obukadde butaano ate ettono obukadde busatu.\nAbasuubuzi abamu beesanga nga tebakyalina ssente zisasula kusukka mitwalo 50 era bakkirizibwa okufuna abaguzi ne batunda emigabo gyabwe. Bwe baatandika okuzimba mu 2013 baasalawo okuddamu okusasulira buli dduuka ng'ebbeeyi yali esinziira ku mwaliiro. Amadduuka agaali wansi nga gasasula obukadde 53 buli limu, omwaliiro oguddako bukadde 43 ate amalala nga ga bukadde 42.\nKyokka abasuubuzi abamu abaali tebalina ssente za buliwo bakkiriza ne beewola mu bbanka, kyokka nga ssente zino zirina okujjirako amagoba. Omuntu gy'akoma okuzeewola okumala ebbanga eddene ne z'azzaayo gye zikoma okuba ennyingi.\nBUTEBI AYINGIRAMU ATYA? Tusingize yagambye nti Butebi si y'omu ku basuubuzi abaasooka mu kifo, kyokka yasobola okubeegattako oluvannyuma lw'okugula emigabo gyabwe nga balemereddwa okufuna ssente z'okuzimba.\nButebi yalina okufuna obuduuka 21 bw'aba ng'abusasulidde. Kyokka enteekateeka ziba zitandise ez'okuzimba Butebi n'atandika okukuma mu basuubuzi omuliro ng'awakanya eby'okuzimba era ssente ze yali okusasula teyazimalaayo.\nTusingire yalaze lisiiti eziraga nti Butebi yakoma okusasula mu 2015 era nga mu kiseera ekyo yali yaakasasula akawumbi kamu n'obukadde 49. Mu kiseera ekizimbe ekyasooka we baakimalira nga Butebi tannaba wadde okumaliriza okusasula ssente z'akaduuka akamu, kuba ssente yali azisasuddeko bitundu.\nMu mbeera eno tewali ngeri gye yali ayinza kufuna dduuka kuba baali baakikkaanyaako nti abanaasooka okumalayo okusasula be baali ab'okusooka okufuna amaduuka. Butebi bw'amala okulemwa okusasula ssente ezaali zisigaddeyo yasaba ssente ze yali asasuddeko zigattibwe n'oluvannyuma babalemu omuwendo gw'amaduuka agagyamu.\nSsente bwe baazigatatta ne bagabizaamu n'omuwendo gw'amaduuka baakizuula nga yalina okufuna amaduuka 14 gokka Waliwo lisiiti eziraga ebyapa byonna 14 ebyaweebwa Butebi nga bamukakasa nga nannyini era nga yateekako omukono gwe.\nWaliwo n'amaduuka ge yafunako n'agapangisa, kyokka amaduuka amalala ng'alina kugafuna ku kizimbe ekinaatera okuggwa. Ku kya Butebi okugamba nti yalina kufuna ku mwaliiro gwa wansi kyokka ne bamuwa aga waggulu, Tusingize yagambye nti si kituufu. Ekisooka buli dduuka Butebi lye yasasula lyali lyeraga omwaliiro kwe liri era kino tewali muntu asobola kukikyusa.\nTewali muntu ssekinnoomu wadde ssentebe Kiyimba yali akutte ku ssente za musuubuzi yenna kuba kimanyiddwa nti baziteeka ku akawunti ya bbanka. Omuntu yenna bwabeera alina okwemulugunya abeera alina kuvunaana kibiina so si Kiyimba ng'omuntu.\nTusingize yagambye nti okubeera abalambulukufu kye kibayambye okuzimba ebizimbe bya buwumbi 101 wadde nga bannaabwe abalala bwe baatandika bakyatambudde kitono. Obutakkaanya obuliwo, Tusingize yabutadde ku kya Butebi kwagala kufuna bukulu ate ng'akimanyi bulungi nti obukulembeze obuliwo bwalondebwa bantu.\nBUTEBI YEEGAANYE EBY'OGERWA ABA FREEMAN Butebi yagambye nti talemwangako kusasula kumalayo ssente, wabula baamugaana bugaanyi okuddamu okusasula nga balina ekigendererwa ky'okumufiiriza.\nKu kya ssente okuba nga tezaawera bukadde 1,600 ze yasasula nga bwe yasooka okutegeeza yagambye nti baamubala omufuulo bwe baagaana okugattako ssente ze yasasulamu 'good will'. Kyokka nasalawo okukkiriza ssente ze baali babaze ng'akooye okusika omuguwa n'okulinda okutaggwa kuba ebizimbe bibiri byali bimaze okuggwa nga tafuna ssente wadde nga yali yasasula dda.\nYagambye nti wadde nga yalina okufuna ebyapa 14, kyokka yaweebwa ebyapa munaana byokka. Kuno kwe baagatta n'okumulaga ekifo ekimu kye baagamba nti bakibazeemu ebyapa mukaaga.\nMu kusasula yali waakufuna amaduuka ku mwaliiro ogwa wansi, kyokka baasalawo kumuwa maduuka ga mu nkuubo wansi ne waggulu awatasikiriza bakasitoma. Obuduuka obumu baabugula ku bakulembeze bennyini era ne babakakasa nti buli ku mwaliiro ogutuukirwako, kyokka ne bafuna malala.\nEby'okwagala okwegwanyiza obukulembeze, Butebi yagambye nti Kiyimba ye yabyekengera yekka oluvannyuma lw'okufuna ehhambo nga bw'ali omukulembeze omulungi. Eno ye nsonga lwaki Freeman yannyigiriza n'atuuka n'okunteesa omukono ku kiwandiiko nga tayagala neesimbe ku kifo kya bukulembeze kyonna okumala emyaka 10\nYeesowoddeyo okugula Chelsea


Bukedde Online - Ekibuga Nyendo kigenda kukyusibwa endabika\nAbaazimba ku luzzi batabudde ab'e Kajjansi\nOluguudo olugenda e Kitovu ku lutikko nalwo lwakukolebwa.\nAkabuga Nyendo mu divizoni ya Nyendo-Ssenyange mu munisipaali y'e Masaka mwe musinga okuva omusolo oguddukanya ekibuga Masaka. kyokka divizoni eno yeesinga okubeera wansi mu buweereza bw'ogigeraageranya ne divizoni endala okuli Kimaanya- Kyabakuza ne Katwe-Butego naddala enguudo eziri mu mbeera embi.\nEmbeera eno evuddeko abakulembeze ba divizoni eno okwemulugunyizanga abakulembera ekibuga olw'okubasuula ebbali buli mulundi.\nKyokka ekitundu ku mbalirira ya Munisipaali y'ekibuga Masaka ey'obuwumbi 24 n'ekitundu zigenda kuva mu nteekateeka ya USMID okuva mu World Bank, eyagendererwamu okusitula omutindo gw'ebibuga ebiri ku mutendera gwa Munisipaali eyayisiddwa ku lwokutaano.\nzonna baazitadde ku nguudo z'omu Nyendo n'ekigendererwa eky'okukyusa endabika yaakyo. Enguudo satu eza Munisipaali ezisinga okubeera mu mbeera embi z'ezigenda okukolebwako.\nkuliko oluva mu Nyendo okutuuka kulutikko e Kitovu, oluva Circular road nga luva ku Coca-cola okugenda ku katale akapya n'oluva mu Nyendo okugwa ku Mbarara Highway. Meeya wa Masaka, Godfrey Kayemba Afaayo oluvannyuma lw'okuyisa embalirira eno yagambye nti, enguudo zino z'ezigenda okusooka okukolebwako wansi w'enteekateeka eno mu divizoni.\nyayongeddeko nti, enguudo ttaano ezikoleddwa okuva mu 2015 USMID lwe yajja tewali na lumu luli mu Nyendo y'ensonga lwaki basaazeewo ssente zonna baziteeke ku nguudo za Nyendo kubanga gwe mulyango gw'ekibuga.\nMu August omwaka guno enguudo za munisipaali zisuubirwa okutandikibwako ate mu September UNRA yasuubizza okutandika ku luguudo oluva ku Welcome ne luyita mu Nyendo mu Masaka okutuuka e Kijjabwemi nga luno luli wansi wa UNRA kubanga mu kiseera kino gavumenti eri mu nteekateeka yaakufuna kkampuni egenda okulukola.\nAbakulembeze ba divizoni eno nga bakulembeddwaamu Ssentebe Michael Mulindwa Nakumusana baasiimye enteekateeka eno ne basaba Munisipaali esseewo omutemwa ogudda wansi ku nsimbi za Road Fund eziva mu gavumenti eya wakati okubayambako okukola n'okulabirira ku nguudo za divizoni kubanga emisolo gye baafunanga gyakendeera.\nOlw'okwagala okugonjoola Oluguudo olugenda e Kitovu ku lutikko nalwo lwakukolebwa. ekizibu kino, mu mbalirira ya divizoni nabo bongeddeko ku ssente z'okugula n'okulabirira enguudo okuva ku bukadde 60 mu 2018/2019 okudda ku 92 mu mwaka guno.\nBagenda kussa essira ne mu kugogola emikutu egitambuza amazzi okugakugira okuyingira ku nguudo ezigenda okukolebwa okusobola okuziwangaaza.\nKaweefube w'okukyusa Nyendo aliko n'enteekateeka y'okuzimba enkulungo ku Welcome ng'egenda kuzimbibwa mu kifaananyi ky'ettooke, emmwaanyi n'amazzi okuggyayo ekifaananyi ky'emirimu egisinga okukolebwa mu Buddu


Olubereberye 48 LBR - Awo olwatuuka oluvannyuma lw'ebyo - Bible Search\nOlubereberye 47 Olubereberye 49\nYakobo asabira Efulayimu ne Manase omukisa\n1Awo olwatuuka oluvannyuma lw'ebyo ne bagamba Yusufu nti, “Kitaawo mulwadde,” n'atwala batabani be bombi, Manase ne Efulayimu.- 2Ne bagamba Yakobo nti, “Omwana wo Yusufu azze okukulaba.” Isiraeri ne yeekakaabiriza, n'atuula ku kitanda. 3Yakobo n'agamba Yusufu nti, “Katonda Omuyinza w'ebintu byonna yandabikira e Luzzi mu nsi ya Kanani, n'ampa omukisa,- 4n'aŋŋamba nti, ‘Laba, ndikwaza, ndikwongera, ndikufuula ekibiina ky'amawanga; era ndiwa ezzadde lyo eririddawo ensi eno, okuba obutaka obw'emirembe n'emirembe.’- 5Ne kaakano batabani bo bombi, abaakuzaalirwa mu nsi y'e Misiri nga sinnajja eno gy'oli mu Misiri, bange. Efulayimu ne Manase banaabanga bange, nga Lewubeeni ne Simyoni bwe bali.- 6Abaana b'olizaala okudda ku bano be baliba ababo, era obusika balibufunira ku baganda baabwe abo. 7Nange, bwe nnali nva mu Padani, Laakeeri n'anfiirako mu kkubo mu nsi ya Kanani, nga wakyasigaddeyo ebbanga ddeneko okutuuka e Efulansi; ne mmuziika eyo ku kkubo erigenda e Efulasi, ye Besirekemu.”- 8Isiraeri n'alaba abaana ba Yusufu, n'amubuuza nti, “Bano be baani?” 9Yusufu n'addamu kitaawe nti, “Be baana bange, Katonda be yampeera wano mu Misiri.” N'amugamba nti, “Nkwegayiridde Baleete mbasabire omukisa.”- 10Era amaaso ga Isiraeri gaali gayimbadde olw'obukadde, nga takyalaba bulungi. Yusufu n'abamusembereza; Isiraeri n'abawambaatira, n'abanywegera. 11Isiraeri n'agamba Yusufu nti, “Nali sisuubira kuddayo kukulabako; naye kaakano Katonda andabisizza ne ku baana bo.”- 12Yusufu n'abaggya mu maviivi ga Isiraeri n'alyoka avuunama ku ttaka. 13Yusufu n'abakwata bombi, Efulayimu n'omukono gwe ogwa ddyo awali omukono ogwa kkono ogwa Isiraeri, ne Manase n'omukono gwe ogwa kkono awali omukono ogwa ddyo ogwa Isiraeri, n'abasembeza gy'ali. 14Naye Isiraeri n'agolola emikono gye n'agigombeza; ogwa ddyo n'agussa ku mutwe gwa Efulayimu omuto, ogwa kkono n'agussa ku mutwe gwa Manase omukulu. 15N'asabira Yusufu omukisa n'ayogera nti,\n“Katonda wa bajjajjange Ibulayimu ne Isaaka gwe baaweerezanga,\nKatonda andabiridde ennaku zange zonna okutuusa leero;-\n16malayika eyannunula mu bubi bwonna, awe abalenzi omukisa.\nErinnya lyange, n'erya jjajjange Ibulayimu ne kitange Isaaka gatuumibwenga mu bo,\nera bafuuke ekibiina ekinene mu nsi.”-\n17Yusufu bwe yalaba nga kitaawe assizza omukono gwe ogwa ddyo ku mutwe gwa Efulayimu, n'anyiiga; n'asitula omukono gwa kitaawe okuguggya ku mutwe gwa Efulayimu okugussa ku mutwe gwa Manase.- 18Yusufu n'agamba kitaawe nti, “Nedda, kitange; Manase ye mubereberye; ssa omukono gwo ogwa ddyo ku mutwe gwe.” 19Kitaawe n'agaana n'ayogera nti, “Mmanyi, mwana wange, mmanyi; Manase alifuuka ggwanga, era aliba mukulu; naye muto we ye alimusinga obukulu, n'ezzadde lye lirivaamu amawanga amangi.”-\n20N'abasabira omukisa ku lunaku olwo, ng'ayogera nti,\n“Mu Isiraeri bwe banaabanga basabira omuntu omukisa, banaakozesanga amannya gammwe, nga bagamba nti,\n‘Katonda akufuule nga Efulayimu ne Manase.’ ”-\n21Isiraeri n'agamba Yusufu nti, “Laba nnaatera okufa, naye Katonda anaabanga wamu nammwe, era alibazzaayo mu nsi ya bajjajjammwe.- 22Isiraeri n'agamba Yusufu nti naye ggwe, nkwongeddeko omugabo gumu okusinga baganda bo, kye kitundu ky'e Sekemu kye nnawamba ku ba Amoli nga nkozesa ekitala n'omutego gwange.”-


2 Timoseewo 3 LCB - Ennaku ez’Oluvannyuma - Naye tegeera - Bible Gateway\n3 (A)Naye tegeera kino nga mu nnaku ez’oluvannyuma walibaawo ebiseera ebizibu. 2 (B)Kubanga abantu baliba nga beefaako bokka, nga balulunkanira ensimbi, nga beepanka, nga beekuluntaza, nga boogera ebibi, era nga tebawulira bazadde baabwe, nga tebeebaza, nga tebatya Katonda, 3 nga tebaagalana era nga tebatabagana, nga bawaayiriza, nga tebeegendereza, nga bakambwe, nga tebaagala birungi, 4 (C)nga ba nkwe, nga baagala eby’amasanyu okusinga bwe baagala Katonda; 5 nga balina ekifaananyi eky’okutya Katonda so nga tebakkiriza maanyi gaakyo. Abantu ab’engeri eyo obeewalanga.\n6 (D)Mu abo mulimu abasensera mu mayumba ne bawamba abakazi abanafu mu mwoyo abazitoowereddwa ebibi, era abawalulwa okwegomba okubi okwa buli ngeri, 7 abayiga bulijjo, kyokka ne batatuuka ku kutegeerera ddala amazima, 8 (E)nga Yane ne Yambere abaawakanya Musa, ne bano bwe batyo bawakanya amazima. Be bantu abaayonooneka ebirowoozo, abatakyalina kukkiriza kutuufu. 9 (F)Kyokka tebaliiko gye balaga, kubanga obusirusiru bwabwe bujja kumanyibwa abantu bonna, ng’obwa abasajja abo bwe bwamanyibwa.\n10 (G)Naye ggwe wagoberera nnyo okuyigiriza kwange, n’empisa zange, ne kye nduubirira, n’okukkiriza kwange n’okubonaabona kwange n’okwagala kwange, n’okugumiikiriza kwange, 11 (H)n’okuyigganyizibwa n’okubonyaabonyezebwa ebyantukako mu Antiyokiya, ne mu Ikoniya ne mu Lisitula, okuyigganyizibwa kwe nayigganyizibwa, kyokka Mukama n’amponya mu byonna. 12 (I)Era bonna abaagala okuba mu bulamu obutya Katonda mu Kristo Yesu, banaayigganyizibwanga. 13 (J)Naye abakozi b’ebibi n’abalimba abeefuula okuba ekyo kye batali balyeyongera okuba ababi, ne babuzaabuza abalala, era nabo ne babula. 14 (K)Kyokka ggwe nywereranga mu ebyo bye wayiga era n’obikkiririza ddala, ng’omanyi abaabikuyigiriza bwe bali. 15 (L)Kubanga okuva mu buto bwo wamanya Ebyawandiikibwa Ebitukuvu ebiyinza okukufuula ow’amagezi, n’olokolebwa olw’okukkiriza Kristo Yesu. 16 (M)Ebyawandiikibwa Ebitukuvu byonna, Katonda ye yabiruŋŋamya nga biwandiikibwa, era bigasa mu kuyigiriza, mu kunenya, mu kuluŋŋamya ne mu kubuuliranga omuntu abe omutuukirivu, 17 (N)omuntu wa Katonda alyoke abe ng’atuukiridde, ng’alina byonna ebyetaagibwa okukola buli mulimu omulungi.\n3:1 : 1Ti 4:1\n3:2 : a 1Ti 3:3 b Bar 1:30 c Bar 1:30\n3:4 : 1Ti 3:6\n3:6 : Yud 4\n3:8 : a Kuv 7:11 b Bik 13:8 c 1Ti 6:5\n3:9 : Kuv 7:12\n3:10 : 1Ti 4:6\n3:11 : a Bik 13:14, 50 b 2Ko 11:23-27 c Zab 34:19\n3:12 : Bik 14:22\n3:13 : 2Ti 2:16\n3:14 : 2Ti 1:13\n3:15 : 2Ti 1:5\n3:16 : 2Pe 1:20, 21\n3:17 : 1Ti 6:11


Bukedde Online - Trump akyasattira ku by'okumuggyamu obwesige\nTrump baagala kumuggyamu bwesige\nKkooti y'amagye e South Sudan esingisizza...\nPULEZIDENTI wa Amerika Donald Trump yeeyongedde okusattira bw’akitegedde nti ab’ekibiina kye ekya Republican be bawomye omutwe mu okumuggyamu obwesige.\nBino biddiridde akatuubagiro Trump ke yeesanzeemu okuva ku ntandikwa ya wiiki ewedde, Looya we era musajja we nfaafe Michael Cohen bwe yakkirizza emisango munaana (8) omuli egy’okubba emisolo, okuwa bbanka ebiwandiiko ebijinge n’akkiriza n’okusasula bamalaaya ba Trump obutitimbe bwa ssente baleme kwogera nti Trump yabaganzaako.\nAbamu ku bamalaaya ba Trump, Cohen be yasasula obutitimbe bw’ensimbi ye; Stormy Daniels ne Karen McDougal, bombi Trump be yagula ne yeegandanga nabo kyokka n’abyegaana mu biseera bya 2016 we yeesimbirawo ku bwapulezidenti bwa Amerika.\nMalaaya Stormy , Cohen yamusasula ddoola 130,000 (mu za Uganda obukadde nga 490) okusirika ku bya Trump okumuganza Cohen mu kukkiriza emisango yategeezezza kkooti nti yakolera ku biragiro bya Trump era ssente ze yasasula bamalaaya, zaali za Trump. Bino Trump byamukubye wala nnyo kubanga ebbanga lyonna azze yeegaana eby’okuganza bamalaaya.\nEkirala ekitadde Trump mu kattu y’engeri gye yakolagana n’ Abarussia abaamuyamba okuwangula akalulu nga bayita mu kulumika ofiisi ez’ekibiina ky’aba Democrats ne basomola ebyama bya Hillary Clinton gattako n’okutaataaganya kompyuta ne bakyusakyusa ebyava mu kalulu ne kimuwa (Trump) obuwanguzi.\nEnsonga za Russia zinoonyerezebwako akakiiko ka Robert Mueller kyokka Trump kati yaggudde olutalo ku Ssaabawolereza we Jeff Sessions eyassaawo akakiiko ako nti akozesebwa abalabe be (Trump).\nAgava mu nkuubo mu White House gagamba nti ekiseera kyonna Trump agenda kukwata ku nkoona Sessions kubanga amulaba ng’omuntu atamanyi ky’akola kubanga alese ekitongole Ekiramuzi okukozesebwa abalabe be okumusaanyaawo.\nKyokka Sessions yategeezezza ku Ssande nti waakiri okugobwa naye tajja kukkiriza Bannabyabufuzi okweyambisa ekitongole ekiramuzi okutuukiriza ebigendererwa byabwe.\nAbatunuulirizi b’ebyobufuzi bategeezezza nti aba Republican beesomye okukulemberamu kaweefube ono.


Amawulire Archive - Dembe FM 90.4 - page 667\nOmwana attiddwa bakadde be, n’omukadde alidde ekisaanyi n’afa\nMu district ye Kamuli obutabanguko mu maka bubizadde oluvanyuma lw’omwana okufiira mu kavuyo nyina bw’abadde nga balwana ne bba. Omwana ono ow’emyezi 11 yafiiridde mu kavuyo kano oluvanyuma lwa maama we okulumba bba nebalwana nga amulanga kutunda birime ne yezza sente zonna. Sentebe w’ekyalo Wilberforce […]\nEddwaliro lye Mityana teririna ggwanika\nEmbeera y’eddwaliro lye Mityana yeeralikiriza. Kizuuliddwa nti eddwaliro lino teririna ggwanika nga kati waliwo kasitoowa akatono akatasobola nakugyamu mirambo gisukka 5 mwebagizinzika. Kasitoowa kano kafunda nyo nga ate temuli byuuma binyogoza , so nga n’akasolya katonnya. Kati giweze emyezi 2 nga tewali ddagala lyakukuba mu […]\nAbasuubuzi ku luguudo lwa Nasser beekalakasizza nga ssi kirala wabula masanyalaze. Bano abakolero ku kizimbe kya Muzza nga bava mu limu ku maduuka bagamba nti baweebwa bill ya masanyalaze ya bukadde busatu naye nga tebazikozesangako. Basazeewo okukuma ebipiira mu luguudo ekitataganyizza eby’entambula. Poliisi wabual atuuse […]


1 Awo olwatuuka ku miretnbe gya Akaswero (ye Akaswero oyo eyafuga okuva e Buyindi okutuuka e Buwesiyopya, amasaza kikumi mu amakumi abiri mu musanvu:)\n5 Awo ennaku ezo bwe zaatuukirira, kabaka n'afumbira embaga abantu bonna abaali bali awo mu lubiri w'e Susani, abakulu n'abato, ennaku musanvu, mu luggya olw'oku lusuku olw'olubiti lwa kabaka;\n6 waaliwo\tebitimbe\teby'engoye olweru n'olwa nnawandagala n'olwa kaniki, nga bisibiddwa n'emigwa egya bafuta ennungi n'olw'effulungu n'empeta eza ffeeza n'empagi ez'amayinja aganyirira: ebitanda byali bya zaabu ne ffeeza ku mayinja amaaliire aganyirira, amamyufu n'ameeru n'aga kyenvu n'amaddugavu.\n8 N'okunywa ne kuba ng'amateeka bwe gali; nga tewali ayinza okuwaliriza: kubanga kabaka bwe yali alagi,dde bw'atyo abaami bonna ab'omu nnyumba ye bakolenga buli muntu nga bw'ayagala:\n11 okuteeta Vasuti kaddulubaale mu maaso ga kabaka ng'atikidde engule ey'obwakabaka okwolesa amawanga n'abakungu obulungi bwe kubanga yali mulungi okutunuulira:\n14 ne Kalusena ne Sesali ne Adumasa ne Talusiisi ne Meiesi ne Malusema ne Memukani, abakungu musanvu ab'e Buperusi n'e Bumeedi; abaalabanga amaaso ga kabaka era abaatuulanga ku ntebe ez'oku mwanjo mu bwakabaka, abo be baamuddirira:) nti\n15 Tunaakola tutya kaddulubaale Vasuti ng'amateeka bwe gali, kubanga takoze ekyo kabaka. Akaswero ky'amulagirizza abalaawe?\n18 Awo ku lunaku luno abakyala w’e Buperusi We Bumeedi abawulidde ekikolwa kya kaddulubaale banaagamba bwe batyo abakungu bonna aba kabaka: Kale walibaawo okunyooma kungi n'obusungu.\n19 Kabaka bw'anaasiima bw'atyo, alaalike ekiragiro kya kabaka, era kiwandiikibwe mu mateeka aga Abaperusi n'Abameedi kireme okuwaanyisibwa, Vasuti aleme okujja nate mu maaso ga kabaka Akaswero; era n'obukulu bwe obwa kaddulubaale kabaka, abuwe omulala amusinga obulungi.\n22 kubanga yaweereza ebbaluwa mu masaza gonna aga kabaka; mu buli ssaza ng'empandiika yaalyo bwe yali, na buli ggwanga ng'olulimi lwabwe bwe lwali, buli musajja afugenga mu nnyumba ye ye, era akiraalike ng'olulimi lw'abantu be bwe lwali:\n1 Awo oluvaaayuma\tlw'ebyo, obusungu bwa kabaka Akaswero bwe bwakkakkana, n'alyoka ajjukira Vasuti n'ekyo kye yakola n'ekyo ekyateekebwa eri ye.\n2 Awo abaddu ba kabaka abaamuweerezanga ne boogera nti Banoonyeze kabaka abawala abato abalungi abatamanyi musajja:\n3 era kabaka ateekewo abaami mu masaza gonna ag'omu bwakabaka bwe, bakunijaanyize abawala abato abalungi bonna e Susani mu lubiri mu nnyumba y'abakazi, mu mukono gwa Kegayi omulaawe wa kabaka, omukuumi w'abakazi; era ebintu byabwe eby'okulongoosa babiweebwe:\n4 awo omuwala kabaka gw'alisiima abe kaddulubaale mu kifo kya Vasuti. Ekigambo ekyo ne kisanyusa kabaka; n'akola bw'atyo.\n5 Waaliwo Omuyudaaya mu Susaai mu lubiri, erianya lye Moluddekaayi mutabani wa Yayiri mutabani wa Simeeyi mutabani wa Kiisi Omubenyamini;\n6 eyaggibwa mu Yerusaalemi wamu n'abasibe abaatwalirwa awamu ne Yekoniya kabaka wa Yuda, Nebukadduneeza kabaka w'e Babulooni gwe yatwala.\n7 N'alera Kadassa, ye Eseza muwala wa kitaawe omuto: kubanga teyalina kitaawe newakubadde nnyina, era omuwala oyo yali mulungi nnyo; awo nnyina ne kitaawe bwe baafa, Moluddekaayi n'amutwala okuba omwana we ye.\n8 Awo olwaruuka ekiragiro kya kabaka n'etteeka lye bwe byawulirwa, n'abawala bangi nga baku0naanidde e Susani mu lubiri mu mukono gwa Kegayi, awo Eseza n'atwalibwa mu nayumba ya kabaka mu mukono gwa Kegayi omukuumi\tw'abakazi.\n9 Awo omuwala oyo n'amusanyusa, n'afuna ekisa eri ye; n'ayanguwa okumuwa ebintu bye eby'okulongoosa wamu n'emigabo gye n'abawala omusanvu abaagwanira okubamuwa nga baggibwa mu nnyumba ya kabaka: n'amujjulula ye n'abawala be a'abayingiza mu kifo ekyasinga obulungi mu nnyumba ey'abakazi.\n10 Eseza yali tategeezanga abantu be bwe baali newakubadde ekika kye: kubanga Moluddekaayi yali amukuutidde obutakitegeeza.\n11 Era Moluddekaayi n'atambuliranga buli lunaku mu maaso g'oluggya lw'ennyumba ey'abakazi, okumanya Eseza bw'ali, era ky'alibeera.\n12 Awo oluwalo olwa buli muwala bwe lwajja okuyingira eri kabaka Akaswero, ng'amaze okukolerwa ng'etteeka ery'abakazi bwe liri emyezi kkumi n'ebiri, (kubanga ennaku ez'okulongoosa kwabwe bwe zaatuukiriraaga bwe zityo, emyezi mukaaga amafuta ag'omugavu, n’emyezi mukaaga eby'akaloosa n'ebintu eby'okuloagoosa abakazi,)\n13 kale bw'atyo omuwala n’alyoka ajja eri kabaka, kyonna kye yayagala n'akiweebwa okugenda naye ng'ava mu nnyumba ey'abakazi ng'agenda mu nnyumba ya kabaka.\n14 Yagenda akawungeezi n'akomawo enkya mu nayumba ey'abakazi ey'okubiri mu mukono gwa Saasugazi omulaawe wa kabaka eyakuumanga abazaana: teyayingira nate eri kabaka, wabula nga kabaka amusanyukidde, era ng'ayitiddwa n'erinnya.\n15 Awo oluwalo lwa Eseza omuwala wa Abikayiri kitaawe wa Moluddekaayi omuto eyamutwala okuba omwana we bwe lwali lutuuse, okuyingira eri kabaka, teyaliiko kye yeetaaga wabula ebyo Kegayi, omulaswe wa kabaka, omukuumi w'abakazi, bye yalagira. Eseza n'aganja mu maaso g'abo bonna abaamutunuulira\n16 Awo Eseza n'atwalibwa eri kabaka Akaswero mu nnyumba ye eya kabaka mu mwezi ogw'ekkumi, gwe mwezi Tebesi mu mwaka ogw'omusanvu ogw'okufuga kwe.\n17 Awo kabaka n'ayagala Eseza okusinga abakazi bonna, n'alaba ekisa n'okuganja mu maaso ge okusinga abawala bonna: n'okuteeka n'ateeka engule ey'obwakabaka ku mutwe gwe n'amufuula kaddulubaale mu kifo kya Vasuti.\n18 Awo kabaka n'alyoka afumbira abakungu be bonna n'abaddu be embaga enkulu, embaga ya Eseza; n'awa amasaza okusonyiyibwa, n'agaba ebirabo, ng'obugabi bwa kabaka bwe bwali.\n19 Awo abawala bwe baali bakuŋŋaanye omulundi ogw'okubiri, awo Moluddekaayi n'atuula mu mulyango gwa kabaka.\n20 Eseza yali tategeezanga ekika kye bwe kyali newakubadde abantu be; nga Moluddeksayi bwe yamukuutira: kubanga Eseza yakola ekiragiro kya Moluddekaayi nga bwe yakolanga bwe yali ng'akyamulera.\n21 Awo mu biro ebyo, Moluddekaayi ng'arudde mu mulyango gwa kabaka, babiri ku balaawe ba kabaka, Bigusani ne Teresi, ku abo abaakuumanga oluggi, ne basunguwala ne bagezaako okukwata kabaka Akaswero.\n22 Awo ekigambo ekyo ne kimanyibwa Moluddekaayi n'akibuulira Eseza kaddulubaale; Eseza n'abuulira kabaka mu linnya lya Moluddekaayi.\n23 Awo ekigambo ekyo bwe baakikenneenya, ne kirabika nga bwe kyali bwe kityo, bombi ne bawanikibwa ku muti: awo ne kiwandiikibwa mu kitabo eky'ebigambo ebya buli lunaku mu maaso ga kabaka.\n1 Awo oluvannyuma lw'ebyo kabaka Akaswero n'akuza Kamani mutabani wa Kammedasa Omwagaagi n’amusukkiriza, n'agulumiza entebe ye okusinga abakuagu bonna abali naye.\n2 Awo abaddu bonna aba kabaka abaali mu mulyaago gwa kabaka ne bakutamira Kamani ne bamuvuunamira: kubanga kabaka bwe yali alagidde bw'atyo ebigambo bye. Naye Moluddekaayi teyamukutamira so teyamu vuunamira.\n3 Awo abaddu ba kabaka abaali mu mulyango gwa kabaka ne bagamba Moluddekaayi nti Kiki ekikusobesa ekiragiro kya kabaka?\n4 Awo olwaruuka bwe baayogeranga naye buli luaaku naye n'atabawulira, ne babuulira Kamani okulaba ebigambo bya Moluddekaayi oba nga binaanywera: kubanga yali ababuulidde nga Muyudaaya.\n5 Awo Kamani bwe yalaba nga Moluddekaayi teyakutama so teyamuvuunamira, kale Kamani n’ajjula obusungu.\n6 Naye n'alaba nga tekugasa okukwata Moluddekaayi yekka; kubanga baali bamutegeezezza abantu ba Moluddekaayi bwe baali: Kamani kyeyava asala amagezi okuzikiriza Abayudaaya bonna abaali mu bwakabaka bwonna obwa Akaswero, abantu ba Moluddekaayi.\n7 Awo mu mwezi ogw'olubereberye, gwe mwezi Nisani, mu mwaka ogw'ekkumi n’ebiri ogwa kabaka Akaswero, ne bakuba Puli, bwe bululu, mu maaso ga Kamani buli lunaku era buli mwezi okutuusa ku mwezi ogw'ekkumi n'ebiri, gwe mwezi Adali.\n8 Awo Kamani n'agamba kabaka Akaswero nti Waliwo abantu abasaasaanye abataataagaaye mu mawanga mu masaza gonna ag'obwakabaka bwo; n'amateeka gaabwe tegafaanana mateeka ga ggwanga lyonna; so tebakwata mateeka ga kabaka; kyekiva kirema okugasa kabaka okubaganya.\n9 Kabaka bw'anaasiima, kiwandiikibwe bazikirizibwe: nange ndisasula ettalanta eza ffeeza kakumi mu mikono gy'abo abateresebbwa okukuuma omulimu (gwa kabaka), okuzireeta mu mawanika ga kabaka.\n10 Awo kabaka n'aggya empeta ye ku mukono gwe n'agiwa Kamani mutabani wa Kammedasa Omwagaagi omulabe w'Abayudaaya.\n11 Awo kabaka n'agamba Kamani nti Effeeza eweereddwa gy'oli era n'abantu okubakola nga bw'osiima.\n12 Awo ne bayita abawandiisi ba kabaka mu mwezi ogw'olubereberye ku lunaku lwagwo olw'ekkumi n'essatu, ne bawandiika nga byonna bwe byali Kamani bye yali alagidde abaamasaza ba kabaka, n'abaami abaafuganga buli ssaza n'abakulu ba buli ggwanga; eri buli ssaza ng'empandiika yaalyo bwe yali, n'eri buli ggwanga ng'olulimi lwabwe bwe lwali: mu linnya lya kabaka Akaswero mwe byawandiikirwa, era byateekebwako akabonero n'empeta ya kabaka.\n13 Ne baweereza ebbaluwa ne zitwalibwa ababaka mu masaza gonna aga kabaka, okuzikiriza n'okutta n'okumalawo Abayudaaya bonna, abato n'abakadde, abaana abato n'abakazi, ku lunaku lumu, ku lunaku olw'ekkumi n'essatu olw'omwezi ogw’ekkumi n'ebbiri, gwe mwezi Adali, n'okutwala omunyago gwabwe okuba omuyiggo.\n14 Ebyaggibwa mu kiwandiike ne biraalikibwa eri amawanga gonna, ekiragiro kirangirirwe mu buli ssaza, balyoke beeteekereteekere olunaku olwo.\n15 Awo ababaka ne banguwa ne bagenda olw'ekiragiro kya kabaka, etteeka ne libuulirwa mu lubiri w’e Susani: awo kabaka ne Kamani ne batuula okunywa; naye ekibuga kya Susani ne kibulwa amagezi.\n1 Awo Moluddekaayi bwe yategeera byonna ebyakolebwa, Moluddekaayi n'ayuza ebyambalo bye n'ayambala ebibukutu n'evvu, n'afuluma n'agenda mu kibuga wakati, n'akaaba n'eddoboozi ddene ery'ennaku nnyingi:\n2 n'ajja mu maaso g'omulyango gwa kabaka: kubanga tewali eyayinza okuyingira mu mulyango gwa kabaka ng'ayambadde ebibukutu.\n3 Awo mu buli ssaza ekiragiro kya kabaka n'etteeka lye buli gye byatuukanga ne waba okuwuubaala kungi mu Bayudaaya n'okusiiba n'okukaaba amaziga n'okukuba ebiwoobe; kale bangi abaagalamira nga bambadde ebibukutu n'evvu.\n4 Awo abawala ba Eseza n'abalaawe be ne bajja ne bamubuulira; kaddulubaale n'anakuwala nnyo: n'aweereza ebyambalo Moluddekaayi by'aba ayambala, n'okumuggyako ebibukutu bye: naye n'atabikkiriza.\n5 Awo Eseza n'ayita Kasaki omu ku balaawe ba kabaka, gwe yali ataddewo okumuweereza, n'amukuutira okugenda eri Moluddekaayi okumanya ekigambo ekyo bwe kyali n'ensonga yaakyo.\n6 Awo Kasaki n'afuluma n'agenda eri Moluddekaayi awali ekifo ekigazi eky'ekibuga ekyayolekera omulyango gwa kabaka.\n7 Awo Moluddekaayi n'amubuulira byonna ebya mubaako, n'ebintu bwe byenkanira ddala Kamani bye yasuubiza okusasula mu mawanika ga kabaka olw'Abayudaaya, okubazikiriza.\n8 Era n'amuwa n'ebyaggibwa mu kiwandiike eky'etteeka eryalaalikibwa mu Susani okubazikiriza okulyolesa Eseza n'okulimubuulira; n'okumukuutira ayingire eri kabaka amwegayirire era asabire abantu be mu maaso ge.\n9 Awo Kasaki n'ajja n'abuulira Eseza ebigambo bya Moluddekaayi.\n10 Awo Eseza n'agamba Kasaki n'amuwa ebigambo eby'okutwalira Moluddekaayi, nti\n11 Abaddu ba kabaka bonna n'abantu ab'omu masaza ga kabaka bamanyi nga buli muntu, oba musajja oba mukazi, anaayingiranga eri kabaka mu luggya olw'omunda atayitiddwa, waliwo etteeka limu eri ye, attibwenga, wabula abo kabaka b'agololera omuggo ogwa zaabu abeere omulamu: naye nze siyitibwanga okuyingira eri kabaka, ennaku ziri amakumi asatu.\n12 Awo ne babuulira Moluddekaayi ebigambo bya Eseza.\n13 Awo Moluddekaayi n'abalagira okuddiza Eseza ebigambo nti Tolowoozanga mu mwoyo gwo nga ggwe ogenda okuwona mu nnyumba ya kabaka okusinga Abayudaaya bonna.\n14 Kubanga bw'onoosirikira ddala mu biro bino, kale okulokoka n'okuwona kuliva awalala eri Abayudaaya, naye ggwe n'ennyumba ya kitaawo balizikirira: era ani amanyi oba nga ozze mu bwakaddulubaale olw'ebiro ebifaanana bwe bityo?\n15 Awo Eseza n'abalagira okuddiza Moluddekaayi ebigambo nti\n16 Genda okuŋŋaanye Abayudaaya bonna abaliwo mu Susani, munsiibire, so temulya newakubadde okunywa ennaku ssatu emisana n'ekiro; era nange n'abawala bange tunaasiiba bwe tutyo: bwe ntyo bwe ndiyingira eri kabaka, ekitali kya mu mateeka: era bwe ndizikirira, ndi zikirira.\n17 Awo Moluddekaayi n'addayo n'akola nga byonna bwe byali Eseza by'amulagidde.\n1 Awo olwatuuka ku lunaku olw'okusatu Eseza n'ayambala ebyambalo bye ebya kaddulubaale, n'ayimirira mu luggya olw'omunda olw'ennyumba ya kabaka, okwolekera ennyumba ya kabaka: kabaka n'atuula ku ntebe ye ey'obwakabaka mu nnyumba ya kabaka okwolekera omulyango gw'ennyumba.\n2 Awo olwatuuka kabaka bwe yalaba Eseza kaddulubaale ng'ayimiridde mu luggya, kale n'aganja mu maaso ge: kabaka n'agololera Eseza omuggo ogwa zaabu ogwali mu mukono gwe. Awo Eseza n'asembera n'akoma ku musa gw'omuggo.\n3 Awo kabaka n'alyoka amugamba nti Oyagala ki, kaddulubaale Eseza? era kiruwa kye weegayirira? onookiweebwa ne bwe kinaaba ekitundu ky'obwakabaka.\n4 Awo Eseza n'ayogera nti Kabaka bw'anaasiima, kabaka ne Kamani bajje leero eri embaga gye mmufumbidde.\n5 Awo kabaka n'ayogera nti Mwanguye Kamani kikolebwe nga Eseza bw'ayogedde. Awo kabaka ne Kamani ne bajja eri embaga Eseza gye yali afumbye.\n6 Awo kabaka n'agamba Eseza nga batudde ku mbaga ey'omwenge nti Osaba ki? era kinaakukolerwa; era weegayirira ki? kinaatuukirizibwa ne bwe kinaaba ekitundu ky'obwakabaka.\n7 Awo Eseza n'addamu n'ayogera nti Kye nsaba era kye nneegayirira kye kino;\n8 oba nga ŋŋanze mu maaso ga kabaka, era kabaka bw'anaasiima. okumpa kye nsaba, n'okutuukiriza kye nneegayirira, kabaka ne Kamani bajje eri embaga gye ndibafumbira, era enkya ndikola nga kabaka bw'agambye.\n9 Awo Kamani n'afuluma ku lunaku olwo ng'asanyuse era ng'ajaguzizza mu mwoyo: naye Kamani bwe yalaba Moluddekaayi mu mulyango gwa kabaka, nga tayimirira so nga tamusegulira, n'ajjula obusungu eri Moluddekaayi.\n10 Era naye Kamani n'azibiikiriza n'addayo eka; n'atuma n'aleeta mikwano gye ne Zeresi mukazi we.\n11 Awo Kamani n'ababuulira ekitiibwa ky'obugagga bwe, n'abaana be bwe benkana obungi, n'ebigambo byonna kabaka mwe yamukuliza, era bwe yamukuza okusinga abakungu ba kabaka n'abaddu be.\n12 Era Kamani n'ayogera nti Weewaawo, Eseza kaddulubaale teyaganya muntu yenna kuyingira wamu ne kabaka en embaga gye yali afumbye wabula nze; era n'enkya ampise wamu ne kabaka.\n13 Naye ebyo byonna tebiriiko kye bingasa nga nkyalaba Moluddekaayi Omuyudaaya ng'atuula ku mulyango gwa kabaka.\n14 Awo Zeresi mukazi we ne mikwano gye bonna ne bamugamba nti Basimbe ekitindiro obuwanw bwakyo emikono amakumi ataano, enkya oyogere ne kabaka okuwanika Moluddekaayi okwo: kale olyoke oyingire ne kabaka eri embaga ng'osanyuka Ekigambo ekyo ne kisanyusa Kamani; n'asimbya ekitindiro.\n1 Awo mu kiro ekyo kabaka n'atayinza kwebaka; n'alagira okuleeta ekitabo ekijjukiza eky'ebigambo ebya buli lunaku, ne babisomera mu maaso ga kabaka.\n2 Awo ne basanga nga kiwandiikiddwa nga Moluddekaayi yabuulira ebigambo bya Bigusani ne Teresi, babiri ku balaawe ba kabaka ku abo abaakuumanga oluggi, abaagezaako okukwata kabaka Akaswero.\n3 Awo kabaka n'ayogera nti Kitiibwa ki na bukulu ki Moluddekaayi bye yaweebwa olw'ekyo?\tAwo abaddu ba kabaka abaamuweerezanga ne boogera nti Tewali kintu kyaweereddwa.\n4 Awo kabaka n'ayogera nti Ani ali mu luggya? Kale Kamani yali atuuse mu luggya olw'ebweru olw'oku nnyumba ya labaka, okwogera ne kabaka okuwanika Moluddekaayi ku kitindiro kye yali amusimbidde.\n5 Awo abaddu ba kabaka ne bamugamba nti Laba, Kamani ayimiridde mu luggya. Kabaka n’ayogera nti Ayingire.\n6 Awo Kamani n'ayingira Kabaka n'amugamba nti Omusajja kabaka gw'asanyukira okumussaamu ekitiibwa anaakolebwa ki? Awo Kamani n'ayogera mu mutima gwe nti Ani kabaka gwe yandisanyukidde okumussaamu ekitiibwa okukira nze?\n7 Awo Kamani n'agamba kabaka nti Omusajja kabaka gw'asanyukira okumussaamu ekitiibwa,\n8 baleete ebyambalo bya kabaka, kabaka by'ayambala, n'embalaasi kabaka gye yeebagala eri etikkirwako ku mutwe engule ey'obwakabaka;\n9 bawe ebyambalo n'embalaasi mu mukono gw'omu ku bakungu ba kabaka abasinga ekitiibwa, bambaze n'ebyo omusajja kabaka gw'asanyukira okumussaamu ekitiibwa, era bamwebagaze embalaasi okuyita mu luguudo olw'ekibuga, era balangirire mu maaso ge nti Bw'atyo bw'anaakolebwa omusajja kabaka gw'asanyukira okumussaamu ekitiibwa.\n10 Awo kabaka n'agamba Kamani nti Yanguwa oddire ebyambalo n'embalaasi nga bw'oyogedde, okolere ddala bw'otyo Moluddekaayi Omuyudaaya atuula ku mulyango gwa kabaka: waleme okubulako n'ekimu ku ebyo byonna by'oyogedde.\n11 Awo Kamani n'addira ebyambalo n'embalaasi, n'ayambaza Moluddekaayi, n'amwambaza okuyita mu luguudo olw'ekibuga, n'alangirira mu maaso ge nti Bw'atyo bw'anaakolebwa omusajja kabaka gw'asanyukira okumussaamu ekitimbwa.\n12 Awo Moluddekaayi n'akomawo\teri\tomulyango gwa kabaka. Naye Kamani n'ayanguwa n’agenda ewuwe, ng'anakuwadde era ng'abisse ku mutwe gwe.\n13 Awo Kamani n'abuulira Zeresi mnkazi we ne mikwano gye bonna byonna ebyamubaddeko. Awo abasajja be abagezi ne Zeresi mukazi we ne bamugamba nti Moluddekaayi gw'otanulidde okugwa mu maaso ge, oba nga wa ku zzadde lya Bayudaaya, tojja kumusinga, naye tolirema kugwa mu maaso ge.\n14 Awo bwe baali nga bakyayogera naye, abalaawe ba kabaka ne bajja, ne banguwa okuleeta Kamani eri embaga Eseza gye yali afumbye.\n1 Awo kabaka ne Kamani ne bajja eri embaga wamu ne Eseza kaddulubaale.\n2 Awo kabaka n'agamba nate Eseza ku lunaku olw'okubiri nga batudde ku mbaga ey'omwenge nti Kiki ky'osaba, kaddulubaale Eseza, era onookiweebwa: era kiki kye weegayirira? ne bwe kinaaba ekitundu ky'obwakabaka kinaatuukirizibwa.\n3 Awo Eseza kaddulubaale n'addamu n'ayogera nti Oba nga ŋŋanze mu maaso go, ai kabaka, era kabaka bw'anaasiima, mpeebwe obulamu bwange olw'okusaba kwange, n'abantu bange olw'okwegayirira kwange:\n4 kubanga tutundiddwa, nze n'abantu bange okuzikirizibwa, okuttibwa n'okubula. Naye singa tutundiddwa okuba abaddu n'abazaana, nandisirise, newakubadde ng'omulabe teyandiyinzizza kuliwa kabaka bye Yandifiiriddwa\n5 Awo\tkabaka Akaswero n'alyoka ayogera n'agamba Eseza kaddulubaale nti Ani era ali ludda wa ayaŋŋanga okugezaako mu mutima gwe okukola bw'atyo?\n6 Awo Eseza n'ayogera nti Omulabe era, atukyawa, Kamani ono omubi. Awo Kamani n'atya mu maaso ga kabaka ne kaddulubaale.\n7 Awo kabaka n'agolokoka ng'aliko eltiruri n'ava ku mbaga ey'omwenge n'ayingira mu lusuku olw'omu lubiri: Kamani n'ayimirira okusaba obulamu bwe eri Eseza kaddulubaale; kubanga yalaba obubi kabaka bw'amuteeserezza,\n8 Awo kabaka n'akomawo ng'ava mu lusuku olw'omu lubiri n'ayingira mu kifo eky'embaga ey'omwenge; kale Kamani ng'agudde ku kitanda Eseza kwe yali. Awo kabaka n'ayogera nti N'okukwata anaakwatira kaddulubaale mu maaso gange mu nnyumba? Ekigambo nga kiva mu kamwa ka kabaka, ne babikka ku maaso ga Kamani.\n9 Awo Kalubona, omu ku balaswe abaali mu maaso ga kabaka, n'ayogera nti Era, laba, ekitindiro, obuwanvu bwakyo emikono amakumi ataano Kamani kyakoledde Moluddekaayi, eyayogera olwa kabaka ebirungi, kiyimiridde mu nnyumba ya Kamani. Kabaka n'ayogera nti Mumuwanike okwo.\n10 Awo ne bawanika Kamani ku kitindiro kye yali asimbidde Moluddekaayi. Awo obusungu bwa kabaka ne bukkakkana:\n1 Awo ku lunaku olwo kabaka Akaswero n'awa Eseza kaddulubaale ennyumba ya Kamani omulabe w'Abayudaaya. Awo Moluddekaayi n'ajja mu maaso ga kabaka; kubanga Eseza yali amubuulidde bwe yamuli.\n2 Awo kabaka n'anaanuula empeta ye gy'aggye ku Kamani n'agiwa Moluddekaayi. Awo Eseza n'ateeka Moluddekaayi okuba omukulu w'ennyumba ya Kamani.\n3 Awo Eseza n'ayogera nate olw'okubiri mu maaso ga kabaka, n'avuunama awali ebigere bye n'amwegayirira ng'akaaba amaziga okuggyawo obubi bwa Kamani Omwagaagi n'olukwe lwe lwe yali asalidde Abayudaaya.\n4 Awo kabaka n'agololera Eseza omuggo ogwa zaabu. Awo Eseza n'agolokoka n'ayimirira mu maaso ga kabaka.\n5 N'ayogera nti Kabaka bw'anaasiima, era oba nga ŋŋanze mu manso ge, n'ekigambo ekyo bwe kinaafaanana eky'ensonga mu maaso ga kabaka, nange oba nga mmusanyusa, bawandiike okujjulula ebbaluwa Kamani mutabani wa Kammedasa Omwagaagi ze yateesa, ze yawandiika okuzikiriza Abayudaaya abali mu masaza gonna aga kabaka:\n6 kubanga nnyinza ntya okugumiikiriza okutunuulira obubi obulijja ku bantu bange? oba nnyinza ntya okugumiiluriza, okutunuulira baganda bange nga babazikiriza?\n7 Awo kabaka Akaswero n'agamba Eseza kaddulubaale ne Moluddekaayi Omuyudaaya nti Iaba, mpadde Eseza ennyumba ya Kamani, naye bamuwanise ku kitindiro, kubanga yateeka omukono gwe ku Bayudaaya.\n8 Era muwandiikire n'Abayudaaya, nga bwe musiima, mu linnya lya kabaka, mugisseeko akabonero n'empeta ya kabaka kubanga ekiwandiike ekiwandiikiddwa mu linnya lya kabaka era ekiteekeddwako akabonero n'empeta ya kabaka, tewali muntu ayinza okukijjulula.\n9 Awo mu biro ebyo ne bayita abawandiisi ba kabaka mu mwezi ogw'okusatu, gwe mwezi Sivaani, ku lunaku lwagwo olw'amakumi abiri mu ssatu; era byonna ne biwandiikibwa Moluddekaayi bye yalagira eri Abayudaaya n'eri abaamasaza, n'abaami abaafuganga n'abakulu b'amasaza abaaliwo okuva e Buyindi okutuusa ku Buwesiyopya, amasaza kikumi mu abiri mu musanvu, eri buli ssaza ng'empandiika yaalyo bwe yali, n'eri buli ggwanga ng'olulimi lwabwe bwe lwali, n'eri Abayudaaya ng'empandiika yaabwe bwe yali era ng'olulimi lwabwe bwe lwali.\n10 Era n'awandiika mu linnya lya kabaka Akaswero n'agissaako akabonero n'empeta ya kabaka n'aweereza ebbaluwa ezitwalibwa ababaka abeebagala embalaasi, abeebagadde ebisolo eby'embiro ebyakolanga omulimu gwa kabaka, ebyazaalibwa mu bisibo bya kabaka:\n11 era mu ezo kabaka n'alagira Abayudaaya abaali mu buli kibuga okukuŋŋaana n'okwesibira obulamu bwabwe okuzikiriza, okutta, n'okumalawo obuyinza bwonna obw'abantu n'essaza abaagala okubalumba, abaana baabwe abato ne bakazi baabwe, n'okutwala omunyago gwabwe okuba omuyiggo,\n12 ku lunaku lumu mu masaza gonna aga kabaka Akaswero, ku lunaku olw'ekkumi n'essatu olw'omwezi ogw'ekkumi n'ebiri, gwe mwezi Adali.\n13 Awo ne balaaliha amawanga gonna ebyaggibwa ku kiwandiike, ekiragiro kirangirirwe mu buli ssaza, era Abayudaaya babe nga beeteekeddeteekedde olunakti olwo okuwalana eggwanga ku balabe baabwe.\n14 Awo ababaka abeebagala ebisolo eby'embiro ebyakolanga omulimu gwa kabaka ne bagenda, ekiragiro kya kabaka nga kibakubiriza era nga kibanguya; awo ekiragiro ne kirangirirwa mu lubiri w’e Susani.\n15 Awo Moluddekaayi n'afuluma mu maaso ga kabaka ng'ayambadde ebyambalo bya kabaka ebya kaniki n'ebyeru, era ng'atikkidde engule ennene eya zaabu, era ng'ayambadde omunagiro ogwa bafuta ennungi n'olugoye olw'effulungu: awo ekibuga Susani ne kyogerera waggulu ne kisanyuka.\n16 Awo Abayudaaya ne baba n'omusana n'essanyu, n'okujaguza n’ekitiibwa.\n17 Awo mu buli ssaza ne mu buli kibuga, ekiragiro kya kabaka n'etteeka lye buli gye byatuukanga, Abayudaaya ne baba n'essanyu n'okujaguza, embaga n'olunaku olulungi. Kale bangi ab'omu mawanga ag'omu nsi ne bafuuka Abayudaaya; kubanga entiisa ey'Abayudaaya yali ebaguddeko.\n1 Awo mu mwezi ogw'ekkumi n'ebiri, gwe mwezi Adali, ku lunaku lwagwo olw'ekkumi n'essatu, ekiragiro kya kabaka n'etteeka lye bwe byali binaatera okutuukirizibwa, ku lunaku abalabe b'Abayudaaya kwe baasuubirira okubafuga; naye ne kikyuka okubeevuunulira, Abayudaaya ne bafuga abo abaabakyawa;\n2 awo Abayudaaya ne bakuŋŋaana mu bibuga byabwe okubuna amasaza gonna aga kabaka Akaswero, okukwata abo abaali baagala okubakola obubi: so tewaali muntu eyayinza okubaziyiza; kubanga entiisa yaabwe yali egudde ku mawanga gonna.\n3 Awo abalangira bonna abaamasaza n'abasigire n'abaami abaafuganga n'abo abaakolanga omulimu gwa kabaka ne bayamba Abayudaaya; kubanga entiisa ya Moluddekaayi ng'ebaguddeko.\n4 Kubanga Moluddekaayi yali mukulu mu nnyumba ya kabaka, n'ettutumu lye ne lyatiikirira okubuna amasaza gonna: kubanga omusajja oyo Moluddekaayi yeeyongerayongeranga\n5 Awo Abayudaaya ne batta abalabe baabwe bonna nga babakuba n'ekitala, nga babazikiriza nga babamalawo, ne bakola nga bwe baayagalaabo abaabakyawa.\n6 Ne mu lubiri lw'e Susani Abayudaaya ne batta ne bazikiriza abasajja ebikumi bi taano.\n7 Awo Palusandasa ne Dalufoni ne Asupasa\n8 ne Polasa ne Adaliya ne Alidasa\n9 ne Palumasuta ne Alisayi ne Alidayi ne Vaizasa,\n10 batabani ba Kamani ekkumi mutabani wa Kammedasa omulabe w'Abayudaaya ne babatta; naye ne batassaako mukono gwabwe ku munyago.\n11 Ku lunaku olwo omuwendo gw'abo abattirwa mu lubiri lw'e Susani ne guleetebwa mu maaso ga kabaka.\n12 Awo kabaka n'agamba Eseza kaddulubaale nti Abayudaaya basse bazikirizza abasajja ebikumi bitaano mu lubiri w’e Susani ne batabani ba Kamani ekkumi; kale kye bakoze mu masaza amalala aga kabaka kyenkana wa! Kiki nno ky'osaba? era onookiweebwa: oba kiki kye weegayirira nate? era kinaakolebwa.\n13 Awo Eseza n'ayogera nti Kabaka bw'anaasiima, Abayudaaya abali mu Susani baweebwe okukola n'enkya ng'ekiragiro ekya leero bwe kibadde, era batabani ba Kamani ekkumi bawanikibwe ku kitindiro.\n14 Awo kabaka n'alagira bakole bwe batyo: kale ne balangirira etteeka\tmu Susani; ne bawanika batabani ba Kamani ekkumi.\n15 Awo Abayudaaya abaali mu Susani ne bakuŋŋaanira ne ku lunaku olw'ekkumi n'ennya olw'omwezi Adali, ne batta abasajja ebikumi bisatu mu Susani; naye ne batassaako mukono gwabwe ku munyago.\n16 Awo Abayudaaya abalala abaali mu masaza ga kabaka ne bakuŋŋaana ne beesibira obulamu bwabwe, ne baba n'okuwummula eri abalabe baabwe, ne batta ku bo abaabakyawa obukumi musanvu nu enkumi ttaano; naye ne batasaako mukono gwabwe ku munyago.\n17 Ebyo byabaawo ku lunaku lw'ekkumi n'essatu olw'omwezi Adali; ne ku lunaku lwagwo olw'e kumi n'ennya ne bawummula; ne alufuula olunaku olw'okuliirako embaga n'olw'okusanyukirako.\n18 Naye Abayudaaya abaali mu Susani ne bakuŋŋaanira ku lunaku lwagwo olw'ekkumi n'essatu ne ku lunaku lwagwo olw'ekkumi n'enya; ne ku lunaku lwagwo w'ekkumi n'ettaano ne bawummu ne balufuula olunaku olw'okuliirako embaga n'olw'okusanyukirako.\n19 Abayudaaya ab'omu byaabaabeeranga mu bibuga ebitako bbugwe kyebaava bafuula olunaku olw'ekkumi n'ennya olw'owezi Adali olunaku olw'okusanyukirako n'okuliirako embaga era olunaku olulungi era olw'okuweerezaganirako emigabo.\n20 Awo Moluddekaayi n'awandiika ebyo, n'aweereza ebbaluwa Abayudaaya bonna abaali mu masaza gonna aga kabaka Akaswero, ab'okumpi n'ab'ewala,\n21 okubalagira okukwatanga olunaku olw'ekkumi n'ennya olw'omwezi Adali, n'olunaku lwagwo olw'ekkumi n'ettaano, buli mwaka,\n22 nga ze nnaku Abayudaaya kwe baafunira okuwummula eri abalabe baabwe, n'omwezi ogwabafuukira ogw'essanyu okuva mu buyinike, era olunaku olulungi okuva mu kunakuwala: bazifuulenga ennaku ez'okuliirangako embaga n'ez'okusanyukirangako n'ez'okuweerezaganirangako emigabo n'ez'okuweererezangako abaavu ebirabo.\n23 Awo Abayudaaya ne basuubiza okukolanga nga bwe baatanula, era nga Moluddekaayi bwe yabawandiikira;\n24 kubanga Kamani mutabani wa Kammedasa Omwagaagi omulabe w'Abayudaaya bonna yali ateesezza eri Abayudaaya okubazikiriza, era yali akubye Puli, bwe bululu, okubamalawo n'okubazikiriza;\n25 naye ekigambo bwe kyatuuka mu maaso ga kabaka n'alagiririra mu bbaluwa olukwe lwe olubi lwe yali asalidde Abayudaaya ludde ku mutwe gwe ye; era ye ne batabani be bawanikibwe ku kitindiro.\n26 Ennaku ezo kyebaava baziyita Pulimu ng'erinnya lya Puli bwe liri. Awo olw'ebigambo byonna eby'omu bbaluwa eno n'olw'ebyo bye baalaba mu kigambo ekyo n'ekyo ekyababaako,\n27 Abayudaaya kyebaava balagira ne basuubiza ne basuubiriza ezzadde lyabwe n'abo bonna abaneegattanga nabo, kireme okuggwaawo, okukwatanga ennaku ezo zombi ng'ekiwandiike kyazo bwe kyali era ng'ebiro byazo bwe byali ebyateekebwawo buli mwaka;\n28 era okujjukiranga n'okukwatanga ennaku ezo okubuna emirembe gyonna, na buli kika, na buli ssaza na buli kibuga; era ennaku zino eza Pulimu zireme okuggwaawo mu Buyudaaya, newakubadde ekijjukizo kyazo kireme okubula eri ezzadde lyabwe.\n29 Awo Eseza kaddulubaale muwala wa Abikayiri ne Moluddekaayi Omuyudaaya ne bawandiika n'obuyinza bwonna okunyweza ebbaluwa eyo ey'okubiri eya Pulimu.\n30 N'aweereza Abayudaaya bonna ebbaluwa, mu masaza ekikumi mu amakumi abiri mu musanvu ag'obwakabaka bwa Akaswero, nga zirimu ebigambo eby'emirembe n'amazima,\n31 okunyweza ennaku ezo eza pulimu mu biro byazo ebyateekebwawo, nga Moluddekaayi Omuyudaaya ne Eseza kaddulubaale bwe baabalagira, era nga bwe beeteekera bo bennyini n'ezzadde lyabwe mu bigambo eby'okusiiba n'okukaaba kwabwe.\n32 Awo ekiragiro kya Eseza ne kinyweza ebigambo ebyo ebya Pulimu; ne kiwandiikibwa mu kitabo.\n1 Awo kabaka Akaswero n'asalira ensi omusolo, n'ebizinga eby'omu nnyanja.\n2 Era ebikolwa byonna eby'obuyinza bwe n'amaanyi ge n'okutegeereza ddala obukulu bwa Moluddekaayi bwe bwenkana, kabaka bwe yamukuza, tebyawandiikibwa mu kitabo eky'ebyomumiumbe gya bassekabaka b'e Bumeedi n'e Buperusi?\n3 Kubanga Moluddekaayi Omuyudaaya yaddirira kabaka Akaswero, era yali mukulu mu Bayudaaya, era yakkirizibwa ekibiina kya baganda be; ng'ayagala okukola abantu be obulungi, era ng'abuulira ezzadde lye lyonna emirembe.


Bukedde Online - Afuukuka olususu n'owenkanyanya weekwate ebizigo bya cukamba\nAfuukuka olususu n'owenkanyanya weekwate ebizigo bya cukamba\nEngeri bambega ba Museveni gye bakutte eyasobezza ku bayizi 12\nAba Crypto Currencies banyaze ku bantu bbi...\nAfuukuka olususu n’owenkanyanya weekwate ebizigo bya cukamba\nEbizigo ebikoleddwa mu cukamba ku Prof Bioresearch\nCUKAMBA kirime ekiriibwa wano era kitundibwa mu butale wonna, wabula okusinga ayamba okuzimba omubiri olw'ekirungo kya Vitamiini D, C n'eminnyo emirala.\nWabula abasinga bamanyi kuzirya naye ne batamanya nti, osobola okuzikolamu ebintu ebirala okuli ebizigo ebiyamba ku lususu. Kino waliwo abakimanyi nti, ziyamba ku lususu, wabula bazikozesa mbisi ne bazeetimba mu ffeesi. Awo kati ate tuvuddewo ne tukolamu ebizigo by'ogenda okwesiiga.\nJjukira nti, ebizigo abantu bye batera okwesiiga birimu amafuta ga peetulooli ekitali ku bizigo by'okoze mu cukamba.\nWabula era kikulu okumanya nti, omuntu buli ky'oteeka ku lususu lwo wandibadde osobola okukirya kubanga olususu gwe mumwa omunene gw'olina ku mubiri gwo ate ebizigo bino temuli butwa ky'ova olaba nti, bw'onaaba amazzi amabi gasobola okukulwaza naye ate nga toganywedde. ebirungi by'ofuna\n1 Ebizigo bino biyamba abantu abalina amaaso agazimba olumu nga gava ku mwenge, puleesa n'ebirala ne bikuyamba okugakkakkanya. 2 Vitamiini C alimu ayamba okulongoosa olususu nga kigoba embalabe, okufuukuuka kw'olususu, asiiyibwa omubiri osobola okukozesa ebizigo bino.\n3 Ayokebwa omusana osobola okubikozesa kubanga bikuuma olususu nga luliko akabubi akabikka obutuli bwalwo ekitegeeza nti, luyamba bannamagoye kuba bakosebwa omusana abamu ekibaviirako n'okufuna kookolo w'olususu.\n4 Ku baana bibayamba obutafuna ndwadde za lususu.\n5 Biyamba ku bantu abaatika emimwa ate tebiriimu butwa ssinga omuntu abirya.\n6 Bigoba encaaca kubanga bikuuma amazzi mu lususu ne luba nga terusobola kwatikayatika. 7 Bikola ku nviiri okuzikuuma nga nnamu n'okukula obulungi okwo gattako okuzikola amayengo ate nga bigoba situka.\n8 Omuntu afuna ebisukko nga bamumwedde ekirevu oba okumusala enviiri bibaziyiza okubutuka.\n9 Alina enkanyanya byesiige kubanga bigonza olususu n'otoba na misittale mu ffeesi, mu mbeera eno bikola ne ku bagole okubafumbirira. Weeteekako ekikuta ky'eryenvu ne kisooka kinuuna obutwa mu mubiri kuba kirimu n'ekirungo kya Bromelain olwo ne weesiiga ekizigo kya cukamba n'oyaka. N'atali mugole kikukolera.\n10 Gwe baagaana okukozesa Sulphur, weesiige ebizigo bino kubanga tebiriimu Sulphur era bikola bulungi.\n11 Abakozesa sabbuuni w'obuwunga ne bookebwa engalo n'okuvunda enjala, weesiige ebizigo bino kikuyamba. N'akaluba engalo byesiige kubanga bizigonza. Jjukira nti ebizigo bino tubikola mu kikuta kya cukamba ate ekimere kyazo kyo kivaamu omubisi so ng'ensigo zivaamu butto.\nOlabira ku ki amatidde laavu?\nOkulya ennyo si bukugu\nYiga obukodyo obusaba ekyekiro


Bukedde Online - Ettu lya Ssekukkulu: Agenda mu kyalo okulya Ssekukkulu goberera bino oleme kubbibwa\nEttu lya Ssekukkulu: Agenda mu kyalo okulya Ssekukkulu goberera bino oleme kubbibwa\nAbatuuze bakubye ebituli mu mirimu gya Poliisi y'oku Kaleerwe\nBebe Cool asisinkanye abakungu ba KCCA oku...\nNG’EBULA mbale Ssekukkulu etuuke, Bannakampala abaagalaokugiriira mu byalo gye babazaala abamu baatandise dda okugenda mu byalo.\nBano baabadde mu siteegi y’e Kiboga mu ppaaka empya.\nAkeetalo mu kibuga wakati kaamaanyi ate bwe kwegattiddwaako enkyukakyuka ezikolebwa omuli okukyusa enguudo ne kiyitirira. Emmotoka ezimu zaakyusibwa okuva mu ppaaka empya n'enkadde nga kati ozisanga mu ppaaka mu Kisenyi oba mu Usafi.\nKino kikaluubiriza abasaabaze naddala abatatera kuyita mu kibuga era bangi beesanga nga babbiddwa olw'obuteekakasa wa gye bagenda okulinnyira emmotoka.\nRashid Ssekindi owa KOTSA nga y'akulira ebikwekweto bya siteegi z'emmotoka zonna wansi wa KOTSA mu Kampala akulaga engeri bannakibuga wamu n'abatambuze abakozesa takisi gye balina okwerindamu obutabbibwa naddala mu mnaku zino enkulu ng'omujjuzo guyitiridde mu kibuga.\n1Ttakisi ezitikkira ku nguudo. Obulabe obuli ku mmotoka zino abasaabaze abazitabuliramu abamu babeera babbi nga bakozesa obukodyo ng'okutereeza oluggi naddala lw'omu maaso.\nAbasaabaze abasinga naddala abo abatera okutuula mu maaso bamanyi okubategeeza nti "tereeza oluggi'' ng'eno bwe basokoola ssente, essimu n'ebintu ebirala omusaabaze by'aba atadde mu nsawo, naddala essimu ne ssente.\nKirungi bw'oba olinnya takisi, ogisange mu ppaaka kubanga eno kizibu okutikka ng;abagirimu babbi.\nEkirala, ebintu byo bwe biba bikubuzeeko mu takisi gy'olinnyidde mu ppaaka, kiba kyangu okubifuna kubanga bw'okomawo ku siteegi bamanya ddereeva eyakututte ne batandikira awo okunoonya.\n2 Abeetissi b'emigugu. Oluvannyuma lw'okukyusakyusa mu byentambula mu Kompala, ebyentambula byongedde okukaluba. Omuntu yenna alina ebintu ebizitowa, ateekeddwa okufuna amusitulirako oba oweekigaali.\nWabula ababbi bangi beerimbika mu kusitula emigugu, era bw'otoba mwegendereza, akubulako n'omugugu gwo. Kirungi ofune omwetissi alina ettaawo n'ennamba y'ettaawo lye ogikwate mu mutwe. Kino kijja kukwanguyiza okumufuna ssinga abeera akubuzeeko kubanga otuukirira abamuvunaanyizibwako ne bamunoonya.\n3 Abeefuula abalagirira abantu. Omuntu yenna aludde okujja mu Kampala bw'akituukamu ayinza okulowooza nti waali wakyamu olw'enkyukakyuka ezikoleddwa. Abafere wano we batandikira okubuzaabuza abatamanyi nga beefuula ababalagirira, okukkakkana nga bababbye. Noolwekyo bw'obeera mu paaka nga tomanyi mmotoka z'ogenda okulinnya we zisimba, buuza baggayidi abambadde amataawo, okusinga okubuuza buli gw'osanze.\n4 Weewale abazannya zzaala. Bano mu Kampala baakazibwako erya ‘Ani akalengedde'. Mu biseera nga bino baba bangi. Ng'oggyeeko okwetaba mu muzannyo, n'okuyimirira we bali kyabulabe kubanga baba beetooloddwa babbi. Kyangu okukusala ensawo ng'otunuulira abazannya.\n5 Weewale okwekukuutiriza awali akanyigo. Wadde akanyigo kangi olw'abantu abadda eno n'eri, manya nti abamu abatambula si baguzi era tebalina gye balaga, wabula baagala kubba. Noolwekyo bw'oba osobola weewale ebifo by'olaba nga mulimu abantu bangi, waakiri saliinkiriza ewala naye otuuke ng'ebibyo byonna obirina.\n6Weegendereze ng'oggya ssente ku kyuma ne mobile money. Wano ababbi bangi we bateegera. Noolwekyo bw'oba oggyayo ssente wekkaanye okwewala okuzikubbako.\nBY'OLINA OKUSOOKA OKUKOLA NGA TONNALINNYA TAKISI\nlSsekindi yagambye nti, sooka okoppe ennamba ya takisi nga tonnagirinnya. Kino kikuyambako bw'obeera obbiddwa oba nga weerabiddemu omugugu gwo, kiba kyangu okugufuna.\nlLinnya emmotoka esimbye ku siteegi eyo gy'olaga. Emmotoka endala ne bw'eba mu paaka naye nga tesimbye ku siteegi eyo gy'olaga, tekyandibadde kirungi kugirinnya.\nlBw'obaako kye weekengedde mu mmotoka ekutwala, oli waddembe okulagira ddereeva okuyimirira n'ogivaamu.\nlSsinga agaana okuyimirira osobola okuleekaana abanaakuwulira bajja kugigoberera bakutaase.\nKCCA KY'EYOGERA KU BYENTABULA MU KISEERA KINO\nPeter Kauju omwogezi wa KCCA yategeezezza nti tebakkiriza takisi kutikkira ku kkubo. Nga KCCA baateekawo dda ekiragiro ekiwaliriza takisi zonna okutikkira mu ppaaka ezaabagambibwa okwewala omugotteko mu kibuga.\n"Abantu bonna abatambula okudda mu byalo balina okugumira enkyukakyuka nga bagenda mu ppaaka ezimanyiddwa okwewala okutaataaganyizibwa mu ntambula zaabwe kw'ossa n'okubbibwa ababbi nga bali mu makubo."\nOMWOGEZI WA POLIISI ANNYONNYODDE\nLuke Owoyesigyire omwogezi wa poliisi mu Kampala n'emiriraano yategeezezza nti mu kaseera kano bali bulindaala naddala eri abo abamenyi b'amateeka nti baakubakwata mu buli kanyomero gye banaabeera beekukumye.\nAgumizza abantu bonna abatambula mu kiseera kino nti babeere bagumu kubanga kyenkana buli wamu abapoliisi bagoberera buli ekigenda mu maaso era abasajja baabwe bali bulindaala nnyo.\nWabula yasabye abatwala kkampuni zonna ez'ebidduka okukolera awamu ne poliisi singa wabaawo gwe bateebereza okuba omumenyi w'amateeka mu ppaaka z'emmotoka ne ku nguudo nga basaabaza abantu.\nOmubaka Barnabas Tinkasiimire mukazi we bamwokedde mu nnyumba


Unwanted kit Obubaka obukwagana ku mpeke ezigyamu olubuto | Ekipimo, Obulabe bwe mpeke ne ebeyi | safe2choose\nUnwanted-Kit yemu kwezo empeke ezijjamu olubuto mu Buyindi. Ejilamu ebika bibili ebyobuweke-Mifepristone ne Misoprostol. Okumanya Unwanted-kit bwekola, ebeeyi, ekipimo, nawokukasanga, tusubila okusoma bino kija kukuyamba. Bwoba olina ebilala ebibuuzo. Tukilila ababudabuda baffe ku yimeyilu oba okunyumyamu.\nUnwanted-Kit egyilamu empeke bili- Mifepristone ne Misoprostol-ekozesebwa okujjamu olubuto mpaka ku sabiiti 13. Mifepristone eziyiza ekilungo ekikuma olubuto okukula ate Misoprostol egonza omumwa gwanabana ne nabana okwekwata okufulumya olubuto. Ekolebwa Mankind Pharma Ltd. \nUnwanted-Kit egyamu etya olubuto?\nUnwanted-Kit elina ebika bibili: Mifepristone ne Misoprostol.\nMifepristone Eno eziyiza ekilungo kya progestrone ekuma olubuto. Kino kiletela olubuto okulekelawo kukula nekiletela nabana okwekwata nomumwa gwanabana okugonda nokugaziwa. Kino kitandika okukola mu sawa 24-48 nga omaze okukamila. \nMisoprostol egonza negaziwa omumwa gwa nabana, nekiletela nenabana okwekwata okufulumya olubuto. Kino kibelawo musawa emu eyokukakozesa naye kiyinza okusukamu. \nEkipimo kya Unwanted-Kit kyekyi?\nUnwanted-Kit ejila mu akaweke kamu aka mifepristone (200mg) nobuweke buna obwa misoprostol (200mcg okukoma ku 800mcg). Ekipimo ekikilizibwa kisinzila ku banga lyolubuto.\nEkipimo kya Unwanted-Kit kyekyi kulubuto wansi wesabiiti 6?\nKumbuto ezili wansi wesabiiti mukaga, ekipimo kya Unwanted-Kit kili akaweke kamu aka Mifepristone (200mg) nobuweke buna oba Misoprostol (okukoma ku 800mcg). Mu busile ebimu wetaga obuweke buna (1600mcg) okubukozesa. \nEkipimo kya Unwanted-Kit kyekyi kulubuto wansi wesabiiti 9?\nKumbuto ezili wansi wesabiiti mwenda, ekipimo kya Unwanted-Kit kili akaweke kamu aka Mifepristone (200mg) nobuweke buna oba Misoprostol (okukoma ku 800mcg). Mu busile ebimu wetaga obuweke buna (1600mcg) okubukozesa. \nEkipimo kya Unwanted-Kit kyekyi kulubuto makati wesabiiti 9 ne 13?\nKu lubuto oluli wakati we sabiiti 9-13, osobola okukozesa akaweke kamu aka mifepristone (200mcg) nomubweke munana obwa Misoprostol (1600mcg), bwoba tosobola kufuna obuweke munana obwa misoprostol, tukilila ababudabuda baffe. , \nEbeeyi ya Unwanted-Kit eli kyi?\nEbeyi ya Unwanted-Kit eli wansi naye esinzilila ku kifo kyolimu. mawanga agenjawulo galin amateeka agakwata kukujjamu olubuto ela kino kikosa ebeyi ya kit. Mu Buyindi, unwanted-kit eli makati ga Rs 386- Rs 400. \nsafe2choose ekulagilila engeli\nMukusoka, mila empeke 1 eya Mifepristone (200mg) na mazzi.Singa epeke ojisesema mudakika 30 oluvanyuma lwokugimira, etebelezebwa obutakola ela otekedwa okumila empeke endala.\nLindako essawa 24-48 oluvanyuma lwo kumila empeke ya Mifeprisone,\nTeka empeke 4 eza Misoprostol wansi wolulimi, linda edakiika asatu ziyingile mumubili, oluvanyuma, ebisikalidde bimile namazi. ,  Doozi eyokubili, kozesa empeke nya nga endagilo bwelagila, kikole oluvanyuma lwesawa satu nga okozeseza doozi esoka.\nOkumanya ebisingawo nendagililo, kyalila omukutu gwaffe oba tukilila ababudabuda baffe.\nObulabe obwa Unwanted-Kit\nBwojikozesa okujjamu olubuto, Misoprostol aleta obulumi mulubuto nokuvamu omusayi mubukyala. Ebilala nga ememe nokusesema byeyongela oluvanyuma lwokukozesa Mifepristone ne Misoprostol, bikendela oluvanyuma lwobudde. Osobola nokufuna ekidukano, omusujja nekyitengo. \nOkuvamu omusaayi kimala enaku 12-14 naye olusi kikoma ku sawa 24. \nUnwanted-Kit efanana etya?\nAkaweke ka Mifepristone (200mg) ka kyenvu ela ka sako.\nOfuna otya obuweke bywa Unwanted-Kit\nOkubelawo kwa Unwanted-Kit kusinzila mu kifo kyolimu. Oyinza okwetaga okukuwandikila kutundilo lyedagala,\nOsobola okukwatagana nababudabuda baffe ku yimeyilu oba okunyumyamu okukuyamba okukuyunga kumusawo akuli okumpi.


Wordplanet: Baibuli y'Oluganda - ENDAGAANO ENKADDE - Kaggayi Haggai\nKaggayi - Essuula 1\nKaggayi - Essuula 2\n1 Mu mwezi ogw'omusanvu ku lunaku olw'omwezi olw'amakumi abiri mu lumu ekigambo kya Mukama ne kijjira mu Kaggayi nnabbi nga kyogera nti\n2 Gamba nno Zerubbaberi mutabani wa Seyalutyeri owessaza lya Yuda ne Yosuwa mutabani wa Yekozadaaki kabona asinga obukulu n'abantu abafisseewo ng'oyogera nti\n3 Ani asigadde mu mmwe eyalaba ennyumba eno mu kitiibwa kyayo ekyasooka? era mugiraba mutya kaakano? temugiraba nga teriimu ka buntu mu maaso gammwe?\n4 Era naye kaakano beera n'amaanyi, ai Zerubbaberi, bw'ayogera Mukama; era beera n'amaanyi, ai Yosuwa mutabani wa Yekozadaaki kabona asinga obukulu; era mubeere n'amaanyi, mmwe mwenna abantu ab'omu nsi, bw'ayogera Mukama, mukole omulimu: kubanga nze ndi wamu nammwe, bw'ayogera Mukama w'eggye,\n5 ng'ekigambo bwe kiri kye nnalagaana nammwe bwe mwava mu Misiri, omwoyo gwange ne gubeera mu mmwe: temutya.\n6 Kubanga bw'ati bw'ayogera Mukama w'eggye, nti Ekyasigaddeyo omulundi gumu, ekiseera kitono, nkankanye eggulu n'ensi n'ennyanja n'olukalu;\n7 ndikankanya amawanga gonna, n'ebyo ebyegombebwa amawanga gonna birijja, era ndijjuza ennyumba eno ekitiibwa, bw'ayogera Mukama w'eggye:\n8 Effeeza yange ne zaabu yange, bw'ayogera Mukama w'eggye.\n9 Ekitiibwa eky'ennyumba eno eky'oluvannyuma kirisinga kiri ekyasooka, bw'ayogera Mukama w'eggye: era mu kifo kino mwe ndiwa emirembe, bw'ayogera Mukama w'eggye.\n10 Ku lunaku olw'amakumi abiri mu nnya olw'omwezi olw'omwenda mu mwaka ogw'okubiri ogwa Daliyo ekigambo kya Mukama ne kijjira mu Kaggayi nnabbi nga kyogera nti\n11 Bw'ati bw'ayogera Mukama w'eggye nti Buuza nno bakabona eby'amateeka ng'oyogera nti\n12 Omuntu bw'asitulira ennyama entukuvu mu kirenge eky'ekyambalo kye, n'akoma ku mmere n'ekirenge kye oba mugoyo oba mwenge oba mafuta oba mmere yonna, kiriba kitukuvu? Bakabona ne baddamu ne boogera nti Nedda.\n13 Awo Kaggayi n'alyoka ayogera nti Omuntu atali mulongoofu olw'omulambo bw'aba ng'akomye ku kimu ku ebyo byonna, kiriba ekitali kirongoofu? Bakabona ne baddamu ne boogera nti Kiriba ekitali kirongoofu.\n14 Awo Kaggayi n'alyoka addamu n'ayogera nti Abantu bano bwe bali bwe batyo, era eggwanga lino bwe liri bwe lityo mu maaso gange, bw'ayogera Mukama; era na buli mulimu ogw'emikono gyabwe bwe guli bwe gutyo; n'ekyo kye baweerayo eyo si kirongoofu.\n15 Kale nno, mbeegayiridde, mulowooze okuva leero n’okudda ennyuma, ejjinja nga terinnaba kuteekebwa ku jjinja mu yeekaalu ya Mukama:\n16 mu biro ebyo byonna omuntu bwe yajjanga eri entuumu ey'ebigera amakumi abiri waabangawo kkumi jjereere: omuntu bwe yajjanga eri essogolero okusena ebita amakumi ataano, nga mulimu amakumi abiri meereere.\n17 Nabakuba n'okugengewala n'obukuku n'omuzira mu mulimu gwonna ogw'emikono gyammwe; era naye temwankyukira, bw'ayogera Mukama.\n18 Mulowooze, mbeegayiridde, okuva leero n'okudda ennyuma, okuva ku lunaku olw'amakumi abiri mu nnya olw'omwezi ogw'omwenda, okuva ku lunaku lwe baasimba omusingi gwa yeekaalu ya Mukama, mukirowooze.\n19 Ensigo zikyali mu ggwanika? weewaawo, omuzabbibu n'omutiini n'omukomamawanga n'omuzeyituuni teginnabala; okuva ku lunaku lwa leero ndibawa omukisa.\n20 Awo ekigambo kya Mukama ne kijjira Kaggayi omulundi ogw'okubiri ku lunaku olw'amakumi abiri mu nnya olw'omwezi nga kyogera nti\n21 Yogera ne Zerubbaberi owessaza lya Yuda ng'oyogera nti Ndikankanya eggulu n'ensi;\n22 era ndisuula entebe ey'obwakabaka bungi, era ndizikiriza amaanyi ag'obwakabaka obw'amawanga; era ndisuula amagaali n'abo abagatambuliramu; n'embalaasi n'abo abazeebagala balikkakkanyizibwa buli muntu n'ekitala kya muganda we.\n23 Ku lunaku olwo, bw'ayogera Mukama w'eggye, ndikutwala ggwe, ai Zerubbaberi omuddu wange, mutabani wa Seyalutyeri, bw'ayogera Mukama, ne nkufuula ng'akabonero; kubanga nkulonze, bw'ayogera Mukama w'eggye.


Bukedde Online - Bwe nakaddiwa baze n’anzirukako\nBannange nsobeddwa ekyokukola\nNaganza omusezi nga simanyi\nNZE Lilian Nabukeera 64. Mbeera Kasanje. Nnina abaana 8 n’abazzukulu 10.\nNabukeera ng’ali ne muzzukulu we.\nTaata w’abaana bange yankwana nkyali muto nnyo nga naakamaliriza emisomo gyange mu kibiina ekyomusanvu.\nNali ηηenzeeko mu luwummula ewa mukulu wange e Masaka gye yali yafumbirwa.\nMukulu wange bbaawe yali yamukolera edduuka kati olwawummula yali yaakazaala omwana we asooka kwe kugenda muyambeko ku mirimu n’okumutundirangako mu dduuka, eno omwami wange gye yandabira kubanga yali atugulangako nnyo ebintu.\nOmusajja ono olwaneegomba yantuukirira n’antegeeza nga bwe yali anjagala ennyo, alina n’enteekateeka ez’okumpasa.\nYampaana nga bwe ndi omuwala omulungi, owempisa era asaana amaka ge.\nOmusajja ono yali mukulu ku nze naye engeri gye nnali omuto nasooka kugaana nga sinnalowooza ku bya bufumbo kyokka nannemerako n’abigamba ne mukulu wange.\nMukulu wange olwabiwulira n’asanyuka kubanga omusajja ono yali mukwano gwe ng’amugulako ebintu ngate mukwano gwa bba. Era olwalaba nga ηηaanye yagenda butereevu awaka n’abigamba taata ne maama.\nYabagamba ng’omusajja bw’alina ssente ezisobola okundabirira wamu ne bazadde baffe ate mbu mukulu bulungi ajja kusobola okunkuuma.\nOlwo bazadde bange beegatta ku mukulu wange ne bansaba nfumbirwe omusajja oyo era n’anyanjula ne tutandika obufumbo.\nEkyomukisa omulungi olwazaala omwana waffe asooka ssente ne zeeyongera. Twasobola okugula ettaka eddene e Kasanje nga tuliggya mu kulima.\nNga tusenguse tuzze wano we tubeera, omwami wange yatandika okukola ennyo ng’alwayo nnyo mu nnimiro ng’oluusi tadda waka ng’agamba nti atutte mmaali mu katale.\nTwayongera okuzaalira ddala mu mbeera eyo bwe tutyo ne tuweza abaana kkumi naye olw’okukola n’okukakaalukana nakaddiwa yadde nnali sinnaba kuweza myaka ming naye nga manyi nti omwami wange ajja kubeerawo mu buli mbeera.\nYatandika okumboggolera, nga bwe nfumba emmere tagirya agamba akomawo akkuse.\nYalekera awo n’okutuwa obuyambi n’abaana bange kyokka nga baali balina okusoma wamu n’okulya ate nga nze sikola kubanga yali tayagala mukazi akola era emyaka gyonna nnali nkola gwa kumufumbira na kulabirira baana.\nEmbeera yakyukira ddala era abaana bange ne batandika n’okubagoba ku massomero olwa fi izi naye nga tafaayo kyokka nga tewali na kyakulya.\nNasalawo abaana bange batandike okulima emmere gye banaalya n’okukola emirimu emirala.\nOmusajja ono teyakwatibwa nsonyi kwekuba mu mutima kutulabirira kubanga ssente zo yali azirina wabula yasalawo naava n’awaka n’agenda nga bw’annangira obukadde era olwagenda naddamu okuwulira nti yafuna akawala akato.\nEnnaku ennuma nti abaana bange sisobodde kubawa kye beetaaga ng’ abaana era abasinga kati bagenze bafumbirwate abalenzi baagenda mu kibuga kuyiiya ssente.\nKati nze nfa nzekka n’abazzukulu kubanga abaana bange abamu tebannafuna bufumbo bulungi nga kati n’omuto abadde akyasoma naye yazaala ate akavubuka tekalabirira mwana. Nejjusa lwaki nafumbirwa omusajja ono.\nNe bye namusuubiramu ng’okulabirira ab’ewaffe teyakikola ate nga yali mugagga kubanga nze abewaffe baakoma okulaba ku ssente ye emyaka 40 emabegaera ebbanga lye tubadde naye abadde akoma kumpa zaakugenda kuziika kwokka.


Bukedde Online - Trump azzeemu okuwanda omuliro: 'Amerika yeetaaga okugaana okukkiriza Abasiraamu okuyingira eggwanga'\nTrump azzeemu okuwanda omuliro: 'Amerika yeetaaga okugaana okukkiriza Abasiraamu okuyingira eggwanga'\nAbatujju ba Al Shabaab basse abaserikale...\n“Bw’olaba embeera eriwo tetumanyidde ddala kiki kye tukola, Omutujju eyasse abantu (Omar Mateen) gwe saagala wadde okusiinya ku linnya lye yava mu Afghanistan. Bazadde be baava mu Afghanistan ne bajja okutujoonyesa”, Trump bwe yaggumizza.\nDonald Trump ayongedde okutabuka n’awanda ebikaawa. Azzeemu okukiggumiza nti, Amerika yeetaaga okugaana okukkiriza Abasiraamu okuyingira eggwanga lyabwe.\nYasinzidde ku bulumbaganyi obwakoleddwa Omar Mateen mu kifo ekisanyukirwamu mu bbaala emu mu kibuga Orlando n’atta abantu 50. Yagambye nti tagenda kuttira mugwira yenna ku liiso k’abeere omunoonyi w’obubudamu.\nObama akkirizza abanoonyi b’obubudamu 10,000 okuva mu Syria nze siyinza kukikkiriza kuddamu kubeerawo mu nsi yaffe.\nBava eyo ne bajja ne batutta, kati wulira Clinton agamba nti, agenda kwongera okubudamya abalala okuva e Syria abawera 55 ku buli 100.\nKu mulembe gwange ekyo kikafuuwe, tulina okubasunsulamu ennyo sikuyingiza wano mujjuzo ogw’okutumalako emirembe.\nTulina okuyimiriza mbagirawo abanoonyi boobubudamu abava e Syria okweyiwa wano.\nDonald Trump owa Republican ne Hillary Clinton owa DP balindirira ttabamiruka w’ebibiina byabwe omwezi ogujja olwo battunke mu kalulu ka bonna mu November.\nKu bulumbaganyi obwabaddewo ku nkomerero mu kulinga Orlando yagambye nti, pulezidenti Obama bw’abeera nga tasobola kuvaayo kuvumirira batujju abo alekulire ate Clinton bw’abeera nga tasobola kuvumirira batujju n’akyasanguza nti, Abasiraamu batujju naye asaanye ave mu lwokaano lw’okuvuganya ku bwapulezidenti.\nYagambye nti, amateeka ga Amerika gawa pulezidenti enkizo okugaana omuntu yenna omugwira okumala gayingira mu Amerika kyokka Obama amala gakkiriza buli muntu ekituusizza n’abatujju okutta abantu olw’obugayaavu bw’abakulembeze.\nDonald Trump ayongedde okutabuka n’awanda ebikaawa. Azzeemu okukiggumiza nti, Amerika yeetaaga okugaana okukkiriza Abasiraamu okuyingira eggwanga lyabwe. Yasinzidde ku bulumbaganyi obwakoleddwa Omar Mateen mu kifo ekisanyukirwamu mu bbaala emu mu kibuga Orlando n’atta abantu 50. Yagambye nti tagenda kuttira mugwira yenna ku liiso k’abeere omunoonyi w’obubudamu. “Bw’olaba embeera eriwo tetumanyidde ddala kiki kye tukola, Omutujju eyasse abantu (Omar Mateen) gwe saagala wadde okusiinya ku linnya lye yava mu Afghanistan. Bazadde be baava mu Afghanistan ne bajja okutujoonyesa”, Trump bwe yaggumizza. Obama akkirizza abanoonyi b’obubudamu 10,000 okuva mu Syria nze siyinza kukikkiriza kuddamu kubeerawo mu nsi yaffe. Bava eyo ne bajja ne batutta, kati wulira Clinton agamba nti, agenda kwongera okubudamya abalala okuva e Syria abawera 55 ku buli 100. Ku mulembe gwange ekyo kikafuuwe, tulina okubasunsulamu ennyo sikuyingiza wano mujjuzo ogw’okutumalako emirembe. Tulina okuyimiriza mbagirawo abanoonyi boobubudamu abava e Syria okweyiwa wano. Donald Trump owa Republican ne Hillary Clinton owa DP balindirira ttabamiruka w’ebibiina byabwe omwezi ogujja olwo battunke mu kalulu ka bonna mu November. Ku bulumbaganyi obwabaddewo ku nkomerero mu kulinga Orlando yagambye nti, pulezidenti Obama bw’abeera nga tasobola kuvaayo kuvumirira batujju abo alekulire ate Clinton bw’abeera nga tasobola kuvumirira batujju n’akyasanguza nti, Abasiraamu batujju naye asaanye ave mu lwokaano lw’okuvuganya ku bwapulezidenti. Yagambye nti, amateeka ga Amerika gawa pulezidenti enkizo okugaana omuntu yenna omugwira okumala gayingira mu Amerika kyokka Obama amala gakkiriza buli muntu ekituusizza n’abatujju okutta abantu olw’obugayaavu bw’abakulembeze.


Bukedde Online - 'Nze Kabaka w'Abakonjo omutuufu'\n'Nze Kabaka w'Abakonjo omutuufu'\nAbasamize babakutte mu bufere e Mityana\nWuuno dokita ajjanjaba ebola w'embuzi akwa...\nWUUNO omusajja agamba nti, ye Kabaka w’Abakonjo omutuufu, nti obufuzi obuliyo kati bwa kicupuli.\nOmulangira Swaleh Tibamwenda Basikania atudde wa Bbakuli mu Kampala era w’azaalidde abaana be.\nAgamba: “Ekiseera kyange ekisinga nkimaze mu Buganda mwe najja mu myaka gya 1960. Ebyobuwangwa byange mbimanyi bulungi era nzize mbigoberera nga mpa n’amagezi naye nga tegatwalibwa, era kivuddemu kuyiwa musaayi.\nNze Mulangira omutuufu okulya obwami era nze nsaanidde okuba omukulembeze omutuufu ow’Abakonzo. Obuzaale bwange buva ku mukulembeze w’Abakonjo eyasookera ddala era lwe lunyiriri mwe nva.\nKitange ye George Basikania eyafuga Abakonjo n’Abamba okuva mu 1948 - 2004. Ndi muzzukulu wa Isebaghuda eyafuga Abakonjo okuva 1897 - 1948, ndi muzzukulu wa Mukeeri (1864-1897), ndi muzzukulu wa Mubingi (1831-1863), ndi muzzukulu wa Ithungu Thenga (1821-1830). Ndi muzzukulu wa Mulirane (1806-1814), ndi muzzukulu wa Kithi Kyolho (1802-1805) era ndi muzzukulu wa Bikene (1791-1801). Ndi muzzukulu wa Mbimburi (1772-1790), ndi muzzukulu wa Mbwanga (1764-1772), ndi muzzukulu wa Lhubango (1720-1763), Mugisha (1683- 1720), Katubiro (1673-1683) ne Twogho Kinyabondo omufuzi omubereberye ow’Abakonjo eyafuga mu 1630-1673.\nObufuzi obuliwo kati mu Bakonjo obwa Rwenzururu bwatandika jjo ly’abalamu ng’ekibiina ekyajja okulwanirira Abakonjo abaali basosolwa Abatooro.\nTwasosolwa nnyo Abatooro era nga kizibu Omukonjo okuweebwa sikaala okusomako kuggyako ng’olina erinnya ery'efaanaanyiriza ery’Abatooro era nze erinnya lya Tibamwenda lye lyannyamba okusoma.\nOkusosolwa kwe kwawaliriza Abakonjo okussaawo ekibiina okulwanyisa Abatooro nga kyakulemberwa Isiah Mukirania.\nOno yakola ensobi, Omuzungu bwe yamutwako e Ntebe n’amulaga Ssemateeka wa Uganda n’akiraba nti Abakonjo tebassiddwa mu ssemateeka ng’eggwanga eryetongodde, kwe kudda eka n’abakunga okulwana okutondawo eggwanga eryabwe beetongole ku Uganda.\nKino abamu twakiwakanya nnyo era okutting’ana ne kutandika wakati w’abawakanya endowooza ya Mukirania era abantu 500 be baafa.\nBino byaliwo mu myaka gya 1960 era Obote yalwanyisa aba Rwenzururu okutuusa lwe yaddukira e Congo. Bwe yafa, mutabaniwe Charles Mumbere kati Omusinga n’amusikira.\nOno yatandikira kitaawe we yakoma naye n’adda mu nsozi n’alwanyisa abamuwakanya era ekittabantu kibaddewo wakati w’abamuwakanya.\nCharles Mumbere matabani wa Isiah Mikirania ono nga muzzukulu wa Masanduko eyali omulaguzi e Congo mu disitulikiti y’e Mathungo ku kyalo Mutwanga ng’eno yagobwayo mulaguzi munne n’addukira mu Uganda, n’asenga ku kyalo Kirindi ekisangibwa e Busaru Bwamba.\nKu kittabantu ekyabadde e Bundibugyo, Tibamwenda agamba nti si ntalo z’amawanga, wabula bano batting'anye lwa kuwakanya bukulembeze bwa Rwezururu bwe bagamba nti tebuliiyo.\nAgattako nti n’ekigambo kye yakozesa eky’Omusinga tekirina makulu, ekituufu kyandibadde Obwami bwa Bakanjo n’Abamba.\n‘Nze Kabaka w’Abakonjo omutuufu’\nOwa Mobile Money bamusse mu bukambwe


2 Ebyomumirembe 27 LCB - Yosamu Kabaka wa Yuda - Yosamu yali wa - Bible Gateway\n27 (A)Yosamu yali wa myaka amakumi abiri mu etaano, bwe yalya obwakabaka, n’afugira mu Yerusaalemi emyaka kkumi na mukaaga. Nnyina ye yali Yerusa muwala wa Zadooki. 2 Newaakubadde ng’abantu beeyongera okukola ebitali bya butuukirivu, Yosamu yakola ebirungi mu maaso ga Mukama, nga kitaawe Uzziya bwe yakola; naye obutafaanana nga kitaawe bwe yakola, teyayingira mu yeekaalu ya Mukama. 3 (B)N’addaabiriza Omulyango ogw’Ekyengulu ogwa yeekaalu ya Mukama, ate era n’akola omulimu munene ogw’okuddaabiriza bbugwe wa Oferi. 4 N’azimba n’ebibuga mu nsozi za Yuda, ate mu bibira n’azimbamu ebigo n’asimbamu n’eminaala.\n5 (C)Yosamu n’alwana ne kabaka w’Abamoni n’amuwangula, era omwaka ogwo Abamoni ne bamuwa ttani ssatu eza ffeeza ne desimoolo nnya, n’ebigero by’eŋŋaano obukadde bubiri mu emitwalo amakumi abiri, n’ebigero bya sayiri obukadde bubiri mu emitwalo amakumi abiri. Abamoni ne bamuleeteranga ebintu byebimu mu bigero byebimu mu mwaka ogwokubiri ne mu mwaka ogwokusatu.\n6 (D)Yosamu n’aba n’obuyinza bungi kubanga yatambuliranga mu makubo ga Mukama Katonda we.\n7 Ebyafaayo ebirala ebyabaawo mu mirembe gya Yosamu, entalo ze yalwana, ne bye yakola, byawandiikibwa mu kitabo kya Bassekabaka ba Isirayiri ne Yuda. 8 Yosamu yali wa myaka amakumi abiri mu etaano bwe yalya obwakabaka, era n’afugira emyaka kkumi na mukaaga mu Yerusaalemi. 9 Ne yeebakira wamu ne bajjajjaabe, n’aziikibwa mu Kibuga kya Dawudi; Akazi mutabani we n’amusikira.\n27:1 : 2Bk 15:5, 32; 1By 3:12\n27:3 : 2By 33:14; Nek 3:26\n27:5 : Lub 19:38\n27:6 : 2By 26:5


Bukedde Online - Mmanya ntya omukazi atuuse ku ntikko?\nJamiru jjangu omponye empewo\nBaze akoowa mangu\nKINO kizibu kuba abakyala tetuli nga basajja nti bwe tumala tufulumya amazzi mangi. Abakyala abamu bafulumya amazzi naye abalala tebafulumya.\nNNYINZA ntya okumanya nti omukyala amazeemu akagoba nga sibuuzizza?\nKINO kizibu kuba abakyala tetuli nga basajja nti bwe tumala tufulumya amazzi mangi. Abakyala abamu bafulumya amazzi naye abalala tebafulumya. Abasinga amazzi bagafuna bafunye obwagazi era kino kibaawo ng’atandika okwegatta. Mpozzi waliyo abakyala abamalamu akagoba ng’okozesezza ak’e Mbarara.\nNaye era bano si bangi. Abasajja abasinga balowooza nti omukyala singa ayimba nnyo kitegeeza nti amaze nedda si bwe kiri. Abakazi abamu bayimba okulaga bannabwe nti kye bakola gyekiro ate ng’oluusi baba tebanyumirwa.\nNg’omusajja osobola okumanya nti munno afunye obwagazi olw’amazzi okweyongera nga muli mu kaboozi, naye kizibu okumanya oba amazeemu akagoba. Wabula bw’oba omubuuzizza ayinza okukubuulira ekituufu, lwakuba abakazi batono abatuuka ku ntikko y’omukwano.


Bukedde Online - Yingini ennyonjo ewangaaza emmotoka\nYingini ennyonjo ewangaaza emmotoka\nLwaki Mubiru alidde ogw'obutendesi bwa Cranes...\nMakanika ng’afuuwa enfuufu okuva mu air cleaner y’emmotoka.\nOKUKUUMA yingini y’emmotoka nga nnyonjo tekibeera kibi wabula bw’oyitiriza okugyoza kivaako ebyuma okwonooneka. Makanika Ashiraf Kasujja akulaze by’olina okukola okukuuma yingini nga nnyonjo nga n’ebyuma by’emmotoka tobyonoonye. Kasujja yagambye nti yingini y’emmotoka terina kwozebwa buli kiseera.\nAgamba nti mu bbanga lya myezi mukaaga yingini erina okwozebwamu omulundi gumu gwokka. Ng’okugyoza olina okukozesa omuntu alina obukugu ng’ayoza na ngalo ze sso si ku kozesa lupiira. Okukozesa olupiira olufuuwa amazzi mu yingini kyabulabe kubanga amazzi gayingira mu byuma by’obeera toyagala gatuukeko.\nOkugeza ssinga gayingira mu vaccum sensor, ssensa y’empewo, firita ne ffuuzi byonooneka emmotoka ne kifuukira ddala ekizibu. Kasujja agamba nti okwongera okukuuma yingini nga nnamu bulungi buli wiiki kyandibadde kirungi okufunayo olunaku lumu n’ogifuuwamu enfuufu.\nSinga olemererwa okuggyamu enfuufu mu yingini waliwo ebyuma ebyononeka n’okuvaako okunywa amafuta amangi. Ebyonooneka mulimu; Air Cleaner, Air ferometa ebeera mu mmotoka za VVT-I, waliwo mmotoka ezitalina biwempe wansi ekivaako enfuufu okuyingira mu yingini.\nAte bw’oba ogenda okukola saaviisi olina okukebera Air Cleaner eyinza okuba ng’ekyali nnamu nga yeetaaga kufuuwamu nfuufu, ‘Air Cleaner’ bw’ebamu enfuufu esobola okuvaako emmotoka okunywa amafuta amangi.\nEnfuufu esobola n’okuvaako endabirwamu okusikattira ng’ogisiba, enfuufu evaako ne leediyo y’emmotoka okwonooneka nga kiba kirungi ne ddaashiboodi ogifuuwamu enfuufu okusobola okukuuma emmotoka nga nnamu bulungi. n’okuwangaala nga tekutawaanya.\nEngeri gy’ofuuka makanika wa mmotoka yo